text:
Selasa, Februari 14, 2012
Air Terjun Kuning Bangli
Silih tunggil objek wisata ring Bali inggih punika air terjun. akeh wenten air terjun sane becik, asri, lan kari alami ring pulo bali. wenten sampun sane kaloktah kauningin olih para wisatawan saking dura negara lan wisatawan domestik (lokal). contone air terjun nungnung lan air terjun gitgit. nah, sakewanten ne mangkin tiyeng nenten je jagi nartayang indik air terjun kalih punika. ne mangkin tiyang jagi ngicen akidik info lan pengalaman tiyang melancaran ke air terjung kuning.
Air terjun kuning puniki magenah ring Banjar Kuning, Desa Tamanbali, Kabupaten Bangli. Sawetara wenten 6 km ngaleran saking kota Bangli. air terjun kuning puniki wantah air terjun sane genah ne mengkeb santukan ring tebing batu paras lan ring sekeliling ne wenten alas lan kebun cengkeh. Nenten wenten marga sane becik rikala jagi ngerereh air terjun puniki. wantah wenten margi alit sane nglintangin alas lan tegalan sane akeh medaging taru cengkeh. minab ulian niki, air terjun kuning nenten je sanget anake uning. sakewanten ulian niki mase air terjun niki kari asri lan alami.
Air terjun kuning puniki magenah ring Banjar Kuning, Desa Tamanbali, Kabupaten Bangli. Sawetara wenten 6 km ngaleran saking kota Bangli. air terjun kuning puniki wantah air terjun sane genah ne mengkeb santukan ring tebing batu paras lan ring sekeliling ne wenten alas lan kebun cengkeh. Nenten wenten marga sane becik rikala jagi ngerereh air terjun puniki. wantah wenten margi alit sane nglintangin alas lan tegalan sane akeh medaging taru cengkeh. minab ulian niki, air terjun kuning nenten je sanget anake uning. sakewanten ulian niki mase air terjun niki kari asri lan alami.
Kaposting olih bliyanbelog ring 8:46 AM 1 komentar Link
Sabtu, Januari 28, 2012
Pantai Amed Karangasem
Ring tanggal 1 tahun baru 2012 niki, tiang maduwe acara touring sareng penglingsir-penglingsir honda c-70. Niki wantah acara touring sane kapertama ring ragan tiyang. Genah sane katuju wantah Pantai Amed ring karangasem raris ke Kota Singaraja. Dot je tiyang touring sambil negakin motor c-70 kesayangan tiyange, sakewanten daweg nika pas motor tiyange kari gelem kebus dingin. Ten prasida mejalan. heheheheh... raris tiyang wantah megandeng lan ngrangkep dados juru photo.
Saking Gianyar tiyang sareng rombongan berangkat jam 9.15. rauh ring Pura Goa Lawah sawetara jam 9.45. Driki tiyang sareng rombongan muspa ajebos, nunas wara nugraha ring Hyang Widhi, dumogi lancar lan slamet nyantos rauh ring purian. Wusan muspa raris lanjut berangkat ke Pantai Amed.
Saking Gianyar tiyang sareng rombongan berangkat jam 9.15. rauh ring Pura Goa Lawah sawetara jam 9.45. Driki tiyang sareng rombongan muspa ajebos, nunas wara nugraha ring Hyang Widhi, dumogi lancar lan slamet nyantos rauh ring purian. Wusan muspa raris lanjut berangkat ke Pantai Amed.
Kaposting olih bliyanbelog ring 2:55 PM 2 komentar Link
Selasa, Februari 02, 2010
Mageret Pandan Ring Tengenan
Kaposting olih bliyanbelog ring 8:30 AM 0 komentar Link
Label : Seni lan Budaya, Wisata
Senin, Januari 04, 2010
Kerta Gosa
Wewangunan punika kawangun duk abab XVII, daweg panyenengan Ida Dewa Agung ring Klungkung sane mapuspata Dewa Agung Jambe. Genah wewangunan punika sawetara malinggah 2000 meter nyraken, tur kaiter antuk tembok panyengker sane mategeh kirang langkung 2 meter. Sajeroning genah punika wenten bale agung kalih bungkul, sane magenah ring tengah, pekarangannemawasta Taman Gili, sane magenah ring bucu kaler kangin mawasta Kerta Gosa.
Kaposting olih bliyanbelog ring 8:02 AM 0 komentar Link
Rabu, Desember 23, 2009
Taman Wredhi Budaya
Wredhi Budaya puniki magenah ring panepi kangin Kota Denpasar, sawatara duang kilo meter dohne saking alun-alun Puputan Badung. Linggah genah punika 50.000 meter nyraken tur madaging makudang-kudang wangunan, wenten sane mageng miwah wenten sane alit, manut soang-soang kawigunaipun. Sakancan wwangunan irika ngangge arsitektur Bali, macampur arsitektur modern.
Kaposting olih bliyanbelog ring 5:58 PM 0 komentar Link
Senin, Desember 14, 2009
Museum Bali
Kaposting olih bliyanbelog ring 9:50 AM 0 komentar Link
Selasa, Juli 07, 2009
Pura Gunung Kawi
Pura Gunung Kawi punika magenah ring Desa Tampaksiring Kabupaten Gianyar. Sawatara wenten 38 Km ngaja kanginan saking kota Denpasar, Irika wenten wangunan kuno sane marupa candi-candi, ceruk-ceruk miwah wihara-wihara.
Kaposting olih bliyanbelog ring 10:17 AM 2 komentar Link
Label : Tirtayatra, Wisata


c: text/html

text:
BASA BALI... Duen sameton Bali! Mangda Satata Ajeg!!!
Laman
Minggu, 09 Desember 2012
Ada apa di Kurikulum Baru Tahun 2013?
Jani kone madan bulan Desember taun 2012, buin abulan iraga suba lantas lakar ngenjekin taun baru, yen basa alusne Warsa Anyar kone adanne. Jani anake ane magama Kristen utawi Katolik suba lakar nyambut Hari Natal di tanggal 25 Desember 2012 tenenan. Jeg dikayang ento liu suba pada anake lakar 'happy-happy' kema-mai pesu mlali. Ada ane sibuk meli mercon, ada ne iteh meli kembang api lakar anggona nyambut di taun baru 2013'e. Nah sakewala yen cara i dewek suba dadi 'dagang benang' buka kene, madan kone maburuh ngajahin, kwala yen alihang di jeneng, sebenehne joh teken madan 'guru pangajian', kwala baan pongah nganggo sepatu teken tas kompek bek masek-sek misi buku, teken kertas bonan gen!hehe.. suba lantas kone adanne dadi 'guru'. Maan lantas ngajahin dini-ditu, yadin maan abedik, yen umpamayang buka sesonggane "nultul damuh tengaine", kanggoang masih... kakeneh baan i dewek mapan keweh cara janine ngalih gae, yen sing jemak rugi ngelah espede (S.Pd), anake nyimbingang "Sarjana Penuh Derita". Beehhh... jeg keneh-kenehang nyak asanne to...
Kwala yadin keto, saluir gegaen suba pasti lakar ada kewehne, cara gendingne AA Raka Sidan, "...sing ada gegaen ento aluh... tuyuh, nambunin (nambunang) pipis pang mapunduh". Ulian dasar keto lantas, jeg semangat magae, pesu semeng mulih peteng, saget pesu teduh mulih semeng... hehee... nak maan malali ja ajak timpale!
Wireh bes sesai tuah majujuk dadi model di malun muride, lantas demen tur matanem rasa sujati dadi guru, wireh ane ajahin tuah saja palajahan ane nyihnayang iraga tresna tur ada rasa bangga ngwerdiang , nglimbakang tur ngajegang plajahane totonan,,, i dewek tuah ngajahin palajahan Basa Bali, ane ketah palajahane ento tuah ngranjing di paosan Mata Pelajaran Muatan Lokal, wireh ento tuah palajahan basa daerah kadanin. Jati-jati lantas seleg tur jemet ngajahin, keto masih muride anteng malajah, krana demen malajahin basanne padidi ketimbang iraga malajahin basa ane lenan. Cerik-cerike pepesan mara lakar ajahin ngorahang, "Iraga nak Bali, idup di Bali, mati pang di Bali, kwala apang bisa mabasa Bali...", keto lagun cerik-cerike, jeg pangus sajan magending jeg nyak cara penyanyi Pop Bali baana magending. Mirib baan leganne ia lakar nerima palajahan, dadinne berekspresi ia buka keto, wireh bes pepes sajan masih jumahne mabalih TV, nepukin lantas iklan "EKSPRESIKAN GAYA LOE!". Pehhh... jeg prajani cara bikul pisuhin nyanget-nyangetang tingkahne muride masolah keto.
Nah keto malu tuturang dugase ane suba malu-malu. Lantas dingeh isu (isu = kabar burung, sing tawang seken apa sing, hehee...), taun 2013 kurikulum ane lama ane madan KTSP, lakar maentungang (wireh sing kanggo), alias maganti. Buina di kurikulume ento di jenjang pendidikan tertentu liun palajahane lakara makuangin uli liun dugas KTSP ane malu. Miiihhh.... mara dingeh keto suba, dag dug dag dug... dingeh anake magambel dajan umahe!!hee... jeg nyak masih seirama ajak munyin ulu atine... kwala nden pragat masi satuane. Lantas ane makrana makesiab (buka i dewek maca tuture tenenan di www.beritakaget.com), basa daerah ane mula cara basa Bali, muah basa daerah ane lenan lakara kaapus (boya ja 'nguluk-uluk artine), alias dihapus dari kurikulum ento.. hee pang aluh ngorhanag!
Mara keto,,, mimiiihhh.... jeg makriet-kriet gigine (tusing ja krana naar poh ane masem) kwala sakeng sing ngerti ajak isin untek jlemane ane ngomong keto. Dadi palajahan basa daerah kone ilanganga, tusing buin kaajahin teken murid-muride!!! Ento dong cara ngambulang sok uek, ngrugiang iraga padidi... sebenehne basa daerahe ento suba patut ajegang anggon mikukuhin basa Indonesia, krana puncak-puncak kamahatmian budaya apa buin basa daerahe tuah ngae kautaman basa Indonesia pinaka identitas bangsa!!! To jeg nguda jani mbalik kuri??!!! Ane makada panes (mula ja gumine panes gen ngwai, sajaba di Bukit Lempuyang gen mara tunian suud ujan.. hehe),,, basa Baline pinaka basa ibu yen liunan anake ngorahang, masi dadi korban... basa Bali ane ngelah kearifan lokal buina kadasarin baan agama budaya, ngae Baline kaloktah di dura negara, lenan ken ento kanti Baline kasengguh "Pulau Surga" muah ne lenan, jana Baline kone ramah-ramah, tusing remeh-remeh teken anak. Krana iraga madasar baan etika, nilai moral anggon dasar iraga makeneh, mamunyi muah matingkah. Yen dadi baan, jani iraga prioritasang basa Bali ento, wajib di sekolah-sekolah nganggon basa Bali, wajib mabasa Bali di sekuub sekolahe ento, anggon basa pagubugan! Mara Jempolll...!!! Ene jeg mailangang kone basa Baline uli kurikulume, apa lakar ajahin muride? Guru-guru ane pidan nyemak palajahane ento kija lakar aba??? Madagang bakso, madagang canang, dadi pamulung, dadi gegendong, apa dadi apa????
Pehhh... keweh baana!!!
Ne ba jani dadi pro kontra... kwala jani yen dadi baan,,, cara i dewek dadi wong cilik kene... sanget gati ngidih, apang BASA BALI pinaka MATA PELAJARAN MUATAN LOKAL tusing kailangang uli kurikulume, yen ada mirib ane singsal dugas palaksanan pidan, lang jani benehin apang nyak patut!
Eda ngambekang kita... patut jani pineh-pinehin satonden "nasi jadi bubur" kone!!! hee..
BASA BALI... Duen sameton Bali! Mangda Satata Ajeg!!!
BASA BALI... Duen sameton Bali! Mangda Satata Ajeg!!!
Langganan: Entri (Atom)

robotstxt: allowed

filter: keep


text:
BAHASA BALI
PIDARTA BAHASA BALI
Pidarta inggih punika bebaosan marupa daging pikayunan sane kawedar majeng anak sareng akeh, mangda napi sane kawedar prasida karesepang saha kalaksanayang.
Tata cara sajeroning maktayang pidarta:
Pidarta tutur inggih punika pidarta sane kawedar sangkaning dadakan utawi nenten madasar antuk pangrencana.
Pidarta sasuratan inggih punika pidarta sane kawedar sangkaning sampun kasiagayang teksnyane.
Pidarta arda tutur inggih punika pidarta sane kabaktayang ngangge ringkesan utawi skema, sane lumrah kabaktayang olih pangenter acara utawi ugrawakia.
Tata cara sajeroning makarya pidarata:
Murda
Pamahbah / Pendahuluan
Pangastawa
Rasa angayubagia3 Daging pidarta
4. Pamuput
- Matur suksma
- Nyutetang daging baos
- Nunas pengampura
- Salam penutup
Agem utawi tetikes mapidarta:
1.Wicara inggih punika kawagedan ngolah topik utawi tema
2.Wirama inggih punika vocal / intonasi suara sane prasida nudut kayun sang sane mirengan
3.Wirasa inggih punika kawagedan maktayang pidrta antuk rasa mangda neneten sakadi anak ngapalan.
4.Wiraga inggih punika semita utawi laras sang sane maktayang
5.Wesata inggih punika nyobiahang pidarta antuk pikayunan sane manut ring wiraga.
Luir bebaosan pidarta:
1.Dharma wacana inggih punika bebaosan pidarta sane kawedar majeng anak sareng akeh sane madaging indik sastra agama
2.Sambrama wacana inggih punika bebaosan pidarta sane kawedar pinaka panyaggra tamiu sajeroning upacara adat utawi agama.
3.Dharma tula inggih punika mabligbagan (diskusi)
4.Widhya tula inggih punika mabligbagan saindim daging kaweruhan (ilmu pengetahuan)
5Dharma suaka inggih punika bebaosan pidarta sane daging ipun wenten sane jagi kasuakayang.
6.Atur piuning inggih punika mabebaosan mabas abali alus sane nguningayang kawentenan karya sane jagi kalaksanayang.
Contoh Pidarta Bahasa Bali:
Bali Wisata Budaya
Para Darsika miwah uleman sane wangiang titiang,
Taler para Ida dane utawi semton pamilet sane sihin titiang,
Om Swastyastu,
Angayubagia uningayang titiang majeng ring Ida Sang Hyang Widhi Wasa, saantukan wantah sangkaning asung kertha wara nugraha Ida, mawinan iraga prasida kacunduk sadu arep sakadi mangkin ring galahe sane becik puniki. Ampure ping banget lungsurin titiang ring Ida dane sinamian riantuk tambet titiange kalintang, nanging purun nglangkungin linggih Ida dane pacang maatur-atur samatra nganinin Indik ” Bali Wisata Budaya”.
Ida-dane Pamiarsa sane kasumayang titiang,
Sakadi sane ketah kauningin, kantos mangkin Pulau Bali kantun kaangken pinaka “Pulau Seni Budaya, Pulau Dewata, Pulau Kahyangan, Pulau Seribu Pura miwah Pulau Sorga utawi The Last Paradise”. Sajaba punika Bali kabaos pinaka daerah tatujon wisata Indonesia Bagian Tengah. Sajeroning nitenin linggihe pinaka daerah tatujon wisata, Bali ngemanggehang Pariwisata Budaya pinaka daya tarik wisatawane sane pinih utama. Duaning asapunika, budaya Baline patut kaupapira mangda prasida ajeg, kukuh miwah lestari. Yening budaya Bali ne sampun rered utawi runtuh, pariwisata Baline pacang taler sayan rered tur padem, mawinan pawangunan ring Bali nenten pacang prasida mamargi antar.
Sane mangkin, ngiring baosang, asapunapi tata carane mangda budaya Bali ne prasida ajeg kantos kapungkur wekas? Para jana Bali ne saking dumun sampun kaloktah pinaka masyarakat gotong royong, nginggilang rasa sagilik-saguluk salunglung sabayantaka sarpanaya utawi ngelarang kesatuan miwah persatuan mangda prasida ngemolihang kasukertan. Dasar kahuripan puniki raris kemargiang antuk:
1. Mikukuhang tur ngrajegang Sang Hyang Agama (Puniki manut ring pengamalan Sila Ketuhanan Yang Maha Esa).
2. Nginggilang tata prawertining Maagama Hindu (Tegesnyane ring ngelimbakang seni budaya Bali patut kadasarin antuk sasunduk miwah tata sulur agama).
3. Ngrajegang Tata sukertaning desa saha pawongannyane sekala lan niskala. (Puniki mepiteges mangda sareng sami mamiara tata sukerta utawi keamanan desa antuk ngemargiang daging awig-awig Desa Pakraman sekala miwah niskala).
4. Nincapang Pangweruh, Kasusilan, miwah Pangupajiwa. (Tegesnyane nenten surud-surud melajahang rage, nelebang daging sastra agama miwah teknologi maka bekel kahuripan anggen ngerereh pangupajiwa).
Ida-dane, sane wangiang titiang,
Sajaba punika, utsaha ngajegang seni miwah budaya Bali ketah kadasarin antuk dasar panglimbakan pawangunan adat Bali ne, warisan leluhur sane pinih utama sane kawastanin ajahan “Tri Hita Karana” minakadi Parahyangan, Pawongan,miwah Palemahan.
1. Parahyangan, meteges ngutamayang pawangunan sekala niskala taler nangun “hubungan” sane harmonis, medasar antuk manah suci majeng ring Ida Sag Hyang Widhi Wasa. Conto nyane inggih punika, melajahang rage, rajin metirtha yatra, mecikang genah-genah suci/Pura. Mangda polih pasuecan ring Ida Hyang Parama Kawi.
2. Pawongan, mateges nglimbakang tatakramaning kahuripan kemanusan minakadi ngwangun, ngelaksanayang sekancan parilaksana sane becik majeng ring semeton manusa sami. Puniki dasar nyane wantah Tri Kaya Parisudha, Kayika, Wacika, Manacika Parisudha. Berfikir, Berkata dan berbuat yang baik.
3. Palemahan, tegesnyane, mautsaha mamiara alam lingkungan gumanti prasida ngemolihang kahuripan sane trepti miwah kerta raharja. Sekadi ngelaksanayang upacara Tumpek Bubuh/Wariga, nanem pohon penghijauan, nanem mangrove, miwah sane tiosan.
Ida dane miwah semeton sami sane banget mustikayang titiang,
Kadi asapunika titiang prasida maatur-atur ring galahe sane becik puniki. Matur suksme banget antuk uratian Ida-dane sinamian. Menawi ta wenten iwang atur titiang, lugrayang titiang ngelungsur geng rena pengampura. Pinaka pamuput atur, pinih untat sineb titiang antuk Parama Shanti, Om Shanti Shanti Shanti Om.
KRUNA BASA BALI
Kruna inggih Punika: pupulaning suara/ wianjana sane ngawetuang arti.
Pepalihan kruna kapalih dados 2 soroh luirnyane:A. Kruna Basa Bali Nganutin Wewangsannyane (Kedudukannya)
Manut ring Wewangsan ipun kruna basa Bali kapaih dados solas soroh luirnyane:
1. Kruna Aran (Kata benda)
- Kruna Aran Sekala ( Kata Benda Kongkrit)
Conto: Meja, Kursi, Gunung, msl.
- Kruna Aran Niskala (Kata Benda Abstrak)
Conto: angin, keneh, msl.
2. Kruna Kria (Kata Kerja)
- Kruna Kria Lumaksana (Kata Kerja Aktif)
Conto: Majalan, Nulis, Jumujug, Ngandik, msl.
- Kruna Kria Linaksana (kata Kerja Fasif)
Conto: Kakirim, Sinurat, Tulisa, kandika, msl.
3. Kruna Kahanan (Kata Sifat)
conto: Putih, Jegeg, Bagus, Jemet, Lantang, Selem, Bawak, Dueg, msl.
4. Kruna Wilangan (Kata Bilangan)
- Kruna Wilangan Undagan (Tingkatan)
Conto: sa, dua, telu, papat, lima, nenem, msl.
- Kruna Wilangan Pahan (Pecahan)
Conto: tenga, seprapat, msl.
- Kruna Wilangan gebogan (Jumlah)
Conto: Lebak, Karobelah, Samas, Domas, Msl.
- Kruna Wilangan Pepasten
conto: biu aijas, jatma adiri, msl.
- Kruna Wilangan Tan Janten
Conto: Liu, begeh, ombeh, bedik, msl.
5. Kruna Wawastan (Kata Sandang)
Conto: I, Ni, Sang, Hyan, msl.
6. Kruna Pangarep (Kata Depan)
Conto: di, ka, ba, I, ring, ri
7. Kruna Panyambung/Pangiket (Kata Sambung)
Conto: Krana, yadiapin, wireh, msl.
8. Kruna Paneges
Conto: ya, ja, sih,ke, te
9. Kruna Pangentos (Kata Ganti)
- Pangentos Jatma ka pertama (Kata ganti orang pertama)
Conto: iang, tiang, icang
- Pangentos Jatma kaping kalih (Kata ganti orang kedua)
Conto: Cai, Ragane
- Pangentos Jatma kaping tiga (Kata ganti orang ketiga)
Conto: ia, dane, ipun, ida
10. Kruna Panguuh (Kata Seru)
Conto: aduh, arah,beh, ah, ih, msl.
11. Kruna Keterangan
Conto: dini, ditu, semeng, sanja, peteng, msl.
B. Kruna Basa Bali Nganutin Wangunnyane
Manut ring Wangunnyane kruna basa Bali kaepah dados limang soroh luirnyane:
1. Kruna Lingga
Inggih punika: Kruna sanedurung polih wewehan (Pangater, Pangiring, Miwah Seselan)
Conto: jalan, jagur, laib, tulung, tresna, msl.
2. Kruna Tiron
Inggih punika: Kruna sane sampun poih wewehan (Pangater, Pangiring, miwah Seselan)
- Pangater : (a-, ma-, su-, ka-, pa-, pati-, pari-, maka-, saka-, kuma-, sa-, pa-, pi-, dur-, swa-)
Conto: aukud, majalan, sudharma, kaejuk, pajalan, patigrepe, makadadua, sakabesik, kumalipan,
sasampun, pitresna, pajalan, durlaba, swabawa)
- Pangiring : ( -a, -e, -ne, -ang, -in, -an, -n, -wan, -nyane )
Conto: alapa, bastise, memene, ngadepang, tulisin, menekan, bapan tiange, dharmawan,
pangiringnyane.
- Seselan : ( -in-, -um-, -el-, -er- )
Conto: sinurat, sumaur, telapak, gerigi
3. Kruna Polah
Inggih punika: kruna sane sampun polih pangater anusuara ( ny-, m-, n-, ng-)
Conto:
- Sampat = Nyampat
- Sinduk = Nyinduk
- Paca = Maca
- Pancing = Mancing
- Tulis = Nulis
- Tundik = Nundik
- Kandik = Ngandik
- Kajang = Ngajang
- Msl.
4. Kruna Dwi Lingga
Inggih punika: kruna lingga sane kapingkalihan
Kruna Dwi Lingga malih kapalih dados 5 soroh luirnyane:
a. Kruna Dwi Sama Lingga
Inggih punika: kruna lingga sane kaucap pingkalih.
Conto: gede-gede, mokoh-mokoh, alit-alit, msl.
b. Kruna Dwi Samatra Lingga
Inggih punika: kruna lingga sane kaucap ping kalih, nanging ucapan sane ping kalih mauwah.
Conto: kitak-kituk, tundak-tundik, delak-delik, dengak-dengok,msl.
c. Kruna Dwi Maya Lingga
Inggih punika: kruna lingga sane kaucap apisan nenten prasida ngawetuang arti, nanging yening
kaucap ping kalih wawu prasida madrebe arti.
Conto: kapu-kapu, kunang-kunang, kupu-kupu, ogoh-ogoh, msl.
d. Kruna Dwi Purwa Lingga
Ingih punika: kruna lingga sane kecape ring ajeng kapingkalihang.
Conto: sesate, sesari, sesajen, dedalu, msl.
e. Kruna Dwi Wesana Lingga
Inggih punika:kruna lingga sane kecape ring ungkur kapingkalihan tur kadulurin antuk pangater
(paka-).
Conto: pakateltel, pakenyitnyit, pakecorcor, msl.
5. Kruna Satma/Kata Majemuk (kruna Dwi Bina Eka Sruti)
Inggih punika:angkepan kalih kruna sane ngawetuang arti asiki
Kruna satma kapalih dados kalih soroh luirnyane:
a. Kruna Satma Sepadan (Setara)
· Kruna Satma Nyihnayang Matungkalik
Conto: meme bapa, cerik kelih, luh muani, tegeh endep, selem putih, matah lebeng, bah bangun,
lemah peteng, kemu mai, kaja kelod.
· Kruna Satma Ngerasang Arti
Conto: joh sawat, selem denges, peteng dedet, nyunyur manis, langsing lanjar, tegeh ngalik, pait
makilit, putih ngempur, manis melenyad, msl.
b. Kruna Satma Tan Sepadan (Tak Setara)
Conto: biu batu, tiing ampel, kesela sawi, jebu garum, katik cengkeh, papah biu, nyuh gading, msl.


text:
- Ada kacang ninggal tungguana, suksemanipun : nenten wenten anak alit wiadin sisia, jaga ngutang sesolahan bapa wiadin guru
- Ada mas slakane tan paguna, suksemanipun : skadi anake sane polih barang sane anyar, raris barange sane let (yang lama) tan karunguang
- Angkabin barong somi, suksemanipun : matakut timpal (anak) antuk sane aeng-aeng, kewanten sejatin ipun nenten wenten punapa punapi
- Anyar-anyaran gerang bangkuk, suksemanipun : sakadi anake sane ngwangun saluiring wawangunan, ring pangawitne kewanten ipun gati (anteng), wawu asasih kewanten sampun macet (tan kalinguang)
- Awak baduda nagih madanin garuda, suksemanipun : sakadi anake sane tiws wiadin mamacul, mamanah ipun mamadanin (nandingin) anake sane sugih wiadin anake sane mapangkat tegeh
- Bangkung kapitikan, suksemanipun : sakadi anake sering marikosa anak, ring arep anake akeh, ipun ngliep mapi tan uning, yening rikala suung ipun parikosa nyagrep
- Bapane macan panakne samong, suksemanipun : upami bapaneipune duweg dados balian, sinah pianakipune taler dueg ngusadanin
- Bikase mabuyung sampi, suksemanipun : sakadi anake sane mapi-mapi kasih tur wawuh, kewanten sujatinipun tan pegat ngamahin
- Be nantangin talenan, suksemanipun : sakadi anake sane sampun kaon maprakara, raris ipun nangtangin anake sane menang; wiadin sakadi anake sane sampun janten iwang nangtangin sane patut
- Bedeg gegantungan, suksemanipun : sakadi anake sane ngambel pakaryan utawi dados pagawe pamrintah, wiakti nenten jenek, yening iwang antuka raris pagawe punika kakisidang wiadin kasuudang
Kaketus saking :
* Buku Basitha Paribasa Bali


text:
Ksusastran Bali Anyar sane mawangun gancaran makadi :
- Novel Nemu Karma olih I Wayan Gobiah.
- Malancara Ka Sasak olih I Gede Srawana.
- Katemu Ring Tampaksiring olih Made Sangra.
- Wenten sane marupa satua bawak makadi "Tukang Gambar" , "Sekar Emas" olih Made Sangra.
- Miwah sane lianan.
Kasusastran Bali Anyar sane mawangun puisi makadi :
- Sasih Karo Ring Bali olih I Made Taro.
- Galang Bulan olih K. Putra.
- Mati Nguda olih Putu Sedana.
- Idup Lan Mati olih Made Sanggra.
- Bali olih Ngurah Yupa.
- Pura Agung Jagat Natha olih Wayan Rugeg Nataran.
- Margarana olih I Wayan Rugeg Nataran.
- Pangubaktian Tan Payasa olih I Gusti Putu Antara.
- Denpasar Sane Mangkin olih Made Sanggra.
- Miwah sane lianan
Inggih asapunika indik Kasusastran Bali Anyar. Akeh malih conto-conto karya sastra bali anyar sane sampun kamedalang olih para sastrawan-sastrawan bali. Minab wenten semeton wenten arsa jagi ngerereh conto sane lianan, wacen maten ring koran Bali Post ring edisi hari Minggu. Irika wenten conto-conto karya sastra Bali anyar sane mawangun gancaran miwah puisi. Inggih dumogi mawiguna!(*bb/ksb)


text:
UPACARA BAYI UMUR 42 HARI
(RARE AKAMBUHAN)
1. Sebagai langkah pertama bagi manggala sama dengan pedoman halaman sebelumnya.
2. Dipercikkan tirtha penglukatan dan tirtha prayascita, mantra;
- Om Om Sampurna ya namah
- Om sudha, sudha, sudha, parisudha ya namah
- Om sudha akasa, sudha bumi, sudha wighna, sudha mala
sudha papa klesa, kasudha dening Sang Hyang Trilokanatha.
- Om Siddhirastu tat astu swaha
3. Ngastawa Guru Kemulan agem genta, kembang, mantra;
- Om Dewa dewi tri dewanan, tri murti tri lingganam,
tri purusa suddhatmakem, sarwo jagat jiwatmakem.
- Om Guru dewam, guru rupam, guru madyam guru purwam,
Guru pantarem dewam, guru dewam sudha nityam.
- Om Brahma Wishu Iswara dewam, jiwatmanam tri lokanam,
sarwa jagat pratistanam, sudha klesa winasanam.
- Om Om guru paduka byonamah swaha.
4. Mantram bebanten yang ada seperti : pras-pengambyan, sorowan dan lain-lainnya.
Pras-Pengambeyan :
- Mantra : Om Panca warna bhawet Brahma
Wisnu saptewara waca
Sadwara Icwara dewacca
Astawara Ciwojnejah,
Wrhaspati pinaka wit.
Soma pinaka bungkah
Anggara pinaka godong
Buddha pinaka kembang
Sukra pinaka woh
Saniccara pinaka kulit
Redite pinaka warna
- Om Sarwa pras pranajanam, sarwa karya
praciddha ya ciddhi bhawantu
ya namo namah swaha.
5. Banten Sorowan
- Mantra : Om Pukulan Sang Hyang Siwa Catur Muka Dewa Byuha, sira ta bhagawan ratangkup, sira ta pukulun angaseng ipentala, makadi lara rogha, sotsepata, gempung hilang tanpa sesa, denira sang hyang picatur dewa byuha.
- Om Sidhirastuastu tatastu swaha.
6. Mantra Tribuana, agem-agenta, dan kembang
- Mantra : Om Parama siwa tanggohyam, siwa tattwa parayanah, Siwasya pranata nityam, candi saya namastute.
Niwedyam Brahma wisnusca, bhoktra dewa maheswaram, sarwa wyadinalabhate, parama siswa labhate.
Jayarte jaya maphuyet, ya sakti ya samapnon, siddhi sekalamaphuyet, parama siwa labhate.
- Om Nama siwa ya swaha.
7. Pawitranin Bebanten, Agem genta, kembang
- Mantra : Om Asucirwa sucirwapi, sarwa kama gatobiwa, sintawet dewaisanam, sabahya byantara suci.
Apawitram pawitrowah, sarwa gongho gatopiwa,
Jametri pundari kaksah, sabahya byantara suci.
8. Ayabang banten ke luhur : Genta, kembang
- Mantra : Om Dewa bhutam maha sukham, bhojanam paranam smertam, dewa bhyaksyam maha tustam, bhoktra laksana karanam swaha.
9. Ngaksama jagatnata. Agem genta, kembang.
- Mantra : Om Ksana swamam jagatnata, sarwa papa hitangkarah, sarwa karya sidham dehi, pranamya suryaswaram Twam suryah twam, siwakarah twam rudra bahni laksanah, twamhi sarwa gatakarah, nama karyam prajayate. Ksama swamam maha sakti, asteswarya gunatmakam, nasayet statam papam sarwam luka darpanam.
10. Mohon Panugrahan
- Mantra : Om anugraha manohara Dewa datha nugrahakam
Hyarsanam sarwa pujanam, nama sarwa nugrahaka
Dewa dewi maha sidhi yajnanga nirmalatmaka
Laksmi sidhisca dirgahayu, nirwigna sukha wrddhisca
11. Ibu dan Bapaknya mabyakaonan dan maprayascita
12. Mohon pengelukatan untuk si bayi
- Mantra :
- - Di dapur : Om tadah ta kita Sang Hyang Utasana, sira maserira sarwa baksa, iki manusane si anu, aneda nugraha Widhi, angeseng lara rogha wighna, mala papa patakane si anu, wastu geseng dadi awu.
- OM ANG rigni Rudra Ujuala ni ya namah.
- Di sumur : OM ANG Gangga Supta, jiwa ya namah
- Om Ganggga Mili ya namah, Pukulun ulun aminta atmane si anu, manawi te atmanepun anu katepuk ketengah olih sarwa Bhutakala, karem ring sumur agung daweg antukakena ring raga walunganipun, ulun anebas ring Hyang Bhatari Gangga Pati.
- Om Sryam bhawantu, Purnam Bhawantu, sukham bhawantu shawa.
- Ring Hyang Guru Kemulan :
- Om Pukulun Sanghyang Guru Reka Sanghyang Kawi Swara, Sang-hyang Saraswati suksma, Sanghyang Brahma, Sanghyang Wisnu, Sang-hyang Iswara mekadi Sanghyang Surya Candra Lintang trang-gana ulun aneda nugraha Widhi anglukat dasamala papa petakane si anu westu moksa nang lara roga wignadanda upadrawane si anu,
- Om Sidhirastu ya namah swaha.
13. Ring Sang Tinebas.
- Mantra : Om Dhirgayusa awetaning rage langgeng, angapusing balung pila pilu, angapusing otot pala pilu, angapusing ama juwitane sang tinebas-tebasan, tungguen dan ira sang hyang bayu pramana, amuwuhana tuwuh ipun.
- Om dirgayusa aweta urip, sidhi rastu tat astu astu swaha.
14. Matram jejanganan
- Mantra : Om Bapa banglon, babu benong, babu calungkup, babu gadobyah, babu suparni, babu dukutsabhumi, miwah sakwehing arane babu bajangan kabeh, iki tadah sajinira sekul liwet jangan kacang setungkeban amuktia sari sira aja sire nyemet, aja sira nyedut, asungana rarening ngulum enak amangan enak aturu, enak ameng-amang, suhun dan hundantekang jejaka luputa ring lara roga, sahut baya sang kalan ipun, asing kirang asing luput sampun te ageng ampuranira amuktia, atuku sira ring pasar agung, wus sira amukti sari sira lan babekalannira kabeh, iki te pipissatak selata, sih raksanen ta rarening hulun amongan ta sunu mangkana pengraksa nira ring bajang bayi, kedap sidhi pamastunku
- Om sriyame nama namah.
15. Calon papah, colong syap beserta perlengkapannya lalu natab banten ayaban dilanjutkan metirtha
mebija, metetebus.
Parama santhi.
Mantra : Om Santih, santih, santih, Om.


text:
GURU SUSRUSA
Om Swastyastu
Para
diaksa, miwah para uleman sami sane wangiang titiang, taler para semeton sami
sane tresnasihin titiang.
Angayu
bagia aturang titiang majeng ring Ida Sang Hyang Widhi Wasa,duaning sangkaning
asung kertha wara nugrahan Ida mawinan iraga kacunduk sakadi mangkin. Ring
galahe sane becik puniki titiang pacang matur-atur samatra ngeninin indik “guru susrusa” utawi subhakti ring guru.
Ida
dane miwah semeton sinamian sane kusumayang titiang. Iraga dados sisia patut
pisa nglaksanayang Guru Susrusa. Napike Guru Susrusa punika ? Guru Susrusa
punika mateges subhakti ring Catur Guru. Napike Catur Guru punika ? Catur Guru
mateges petang soroh guru sane patut subhaktinin, luire : Guru Swadhyaya, Guru
Rupaka, Guru Pengajian, miwah Guru Wisesa.
Sane
kasinanggeh Guru Swadhyaya inggih punika Ida Sang Hyang Widhi Wasa sane satata
nuntun iraga saking jagat niskala.
Sane
kasinanggeh Guru Rupaka inggih punika rerama sane ngembasang iraga miwah
ngupapira iraga sarahina-sarahina.
Sane
kasinanggeh Guru Pengajian inggih punika guru sane ngajahin ilmu pengetahuan.
Sane
kasinanggeh Guru Wisesa inggih punika pemerentah sane nuntun lan nreptiang
kasukertan jagate.
Ida
dane miwah pamilet sinamian sane subhatini titiang. Mangda samian para Catur
Guru inucap marasa bagia, ngiring sareng sami ngawit mangkin mangda jemet
melajah, nenten dados Alpaka Guru. Iraga
patut rajin ngaturang bhakti ring Ida Sang Hyang Widhi Wasamiwah
Bhatara-Bhatari sasuhunan sami. Iraga patut subhakti ring rerama, mangda I
rerama bagia, iraga patut rajin nulungin magarapan. Iraga patut subhakti ring
gurune ring sekolah, rajin mlajah lan satinut ring sapituduh guru. Yening
subhakti ring Guru Wisesa iraga patut satinut ring awig-awig ( undang-undang )
sane kamanggehang ring nagara Indonesia.
Inggih
wantah asapunika titiang prasida matur-atur ring galahe sane becik puniki,
manawita wenten iwang atur titiange, titiang nglungsur geng rena sinampura.
Untatin titiang antuk nguncarang parama santi : “Om Santih, Santih, Santih, Om”. :@


text:
Satua Rohani Bali
Santo Laurensius, Martir Sane PrawiraDalam: Satua Rohani Bali
Nénten wénten serat sané kapanggih ngeniang indik masan alit dané Laurensius, nanging wantah ngawit saking dané sampun manados diakon ring Roma. Dané maraga salah tunggal saking pantaran diakon agung pitung diri sané ngaturang ayah ngabih ida Sri Paus ring Roma. Antuk ida Sri Paus Sixtus II (257-258), dané Laurensius kaparaksain arta brana kasugihan Pasamuané buat kaedum-edumang ring rakyaté sané... baca selengkapnya
Santa Marta Sane Subakti Ring Ida Sri YesusDalam: Satua Rohani Bali
Manut sané kecap ring Cakepan Suciné, Marta tan lian sameton istri dané Maria miwah Lazarus. Dané sami meneng ring satunggiling kota alit sané mawasta Betania, nampek ring kota Yérusalém. Pasametonan tetiga punika manados sawitra kasayangan Ida Sri Yésus. Ida sering pisan rauh matamiu ring cecanggahan danéné. Sujatinipun, ring Cakepan Suciné kasurat: Ida Sri Yésus dahat ngasihin Marta, miwah... baca selengkapnya
Santo Yustinus Martir Miwah Filsuf Sane WicaksanaDalam: Satua Rohani Bali
Flavius Yustinus (sané taler kalugrahin biséka Yustinus saking Kaisaréa utawi Yustinus Sang Filsuf utawi ring turah dresta Inggris: Justin Martyr) maraga warga turunan Yunani, embas ring warsa 103. Dané kamijilang ring désa Nablus sané nampek ring kota Sikhem, tan ja adoh saking Sémér Yakub inggih punika sémér sané pecak kocap kapongpong antuk Yakub, putun dané Abraham. Duk Yustinus kantun anom,... baca selengkapnya
Santa Agatha - Pasayub Urip NyuklaDalam: Satua Rohani Bali
Agatha embas sawatara ring tengah abad katiga ring wewengkon Catania, pulau Sisilia, ring jagat Italia wewidangan kidul. Dané kasubaktinin pinaka pasayub kamurnian, pasayub saking baya geni, miwah pasayub saking sungkan kanker payudara miwah pinakit dada sané lianan. Agatha punika oka istri satunggiling kulawarga ménak sané ngeréh wewengkon Palérmo wiadin Catania ring Sicilia. Dané punika jegég... baca selengkapnya
Santa Maria Goretti - Becikan Padem Padaang Runtuh Ring DosaDalam: Satua Rohani Bali
Maria Gorétti kaembasang ring pinanggal 16 Oktober 1890 ring kota Corinaldo, jagat Italia. Luigi Gorétti, ajin danéné, wantah manados petani sané tiwas. Ring warsa 1899, Luigi kasarengin antuk rabin danéné Assunta Gorétti miwah okan danéné patpat diri sane kantun alit-alit inggih punika: Angélo, Maria, Marino miwah raré alit Allésandro, nilar kota Corinaldo buat ngaruruh panguripan sané becikan... baca selengkapnya
Santa Agnes - Kanya miwah MartirDalam: Satua Rohani Bali
PamahbahSanta Agnés (urip sawatara ring warsa 291–304) punika tan lian sang putus miwah martir sané kanya sané kebaktinin ring Pasamuan Katolik Roma miwah sahananing pasamuan Katolik saking jagat Kanginan. Dané taler kaangkenin antuk Pasamuan Inggris miwah Komuni Anglikan miwah Ortodoksi Kanginan. Dané Agnes taler kasub kasambat Santa Agnés saking Roma, tur ring genah lianan dané taler... baca selengkapnya
Santo Sebastianus Sane WiraDalam: Satua Rohani Bali
Santo Sebastianus tan lian salah tunggal martir sané suci sané urip ring masa pamréntahan ida sang nata ratu Kaisar Dioclétianus, kirang langkung ring abad 3 jantos 4. Santo Sebastianus mawit saking kota Narbonne, wewengkon Gaul (ring turah mangkin kasengguh jagat Perancis). Dané kaembasang kirang langkung ring warsa 256, raris kaupapira ring Milano, jagat Italia ring kulawarga ménak sané... baca selengkapnya
Santo Andreas Murid Ida Sri YesusDalam: Satua Rohani Bali
Dané Andréas tan lian salah tunggal murid Ida Sri Yésus sané makaroras. Kruna “Andréas” mawit saking turah basa Yunani sané mateges: prawira, bakuh, kukuh, katong, tangkeng tur siteng. Dané taler kapungkusin “protoclétus”, saantukan dané maraga murid kapertama sané kaeséngin antuk Ida Sri Yésus. Dané punika bendéga ring wewengkon Galiléa, nanging mawit saking Bétsaida, tur... baca selengkapnya
Santo Matius Salah Tunggal Muride RorasDalam: Satua Rohani Bali
Kruna ‘Matius’, ring turah basa Ibrani: ×ת×, kawacén ‘Mattay’ manut tatacara Tiberias, mateges “Pica saking Ida Sang YHWH (=YaHWéH mateges Ida Panyungsungan)”. Ring turah basa siosan kasambat ‘Mattithyahu’, tur ‘Matthaios’ ring turah basa Yunani. Dané punika salah tunggal pangiring Ida Sang Kristus ring abad kapertama, sané tan lian... baca selengkapnya
Santo Benediktus Pangawit Tapa Sui Ring Jagat EropaDalam: Satua Rohani Bali
Santo Bénédiktus kaangkenin pinaka anak sané ring pangawit pisan ngawangun tata cara matapa sané ebeking subakti ring jagat Eropa, duaning wantah dané sané ngawangun pidabdab, awig-awig indik pasraman biara, tur dané sané nganyarang miwah nyikiang sahananing pasamuan irika. Dané kaembasang jeroning kulawarga patani sané dahat sugih miwah kasubaktinin ring kota Norcia, panegara Italia sawatara... baca selengkapnya
- ‹ Halaman Sebelumnya
- Halaman Selanjutnya ›


text:
Ri kala Sang Bhisma malinggih ring paséban manggihin arin idané sedeng macengkrama saring rabinné kakalih, sagét nadak sara rauh Déwi Amba magésoan macincingan nangis masesambatan.
“Bli Agung...,” sahasa malinggih ring samping Sang Bhisma.
“Punapi Déwi dados rauh malih lan nadak sara pisan kadén sampun aturang titiang mangda Déwi ngrereh Sang Salwa sané sampun dados rabin Déwi,” kénten polos Sang Bhisma matakén.
“Titiang sampun rauh mrika lan titiang tan katampi krana Bli Agung sampun ngamét titiang mawit sakéng ngadu kasaktian lan mangkin tan prasida titiang matulak kija krana titiang tuah Bli Agung patutné ngambil sikian titiang,” Déwi Amba mamilas matur.
Patut pisan atur Déwi Amba cening mula patut ngambil ida dados rabin ceningé,” sagét rauh ibunné. Mapangsegan Sang Bhisma miragi wacanan ibunné raris tan asué alon matur.
“Ibu sampun uning titiang sampun masumpah tan kenéng stri, titiang nyukla brahmacari,” kénten pamragat Sang Bhisma lantas ngadeg mundur ka taman.
“Titiang taler tan mundur atapak yan Bli Agung ten ngamét titiang dados rabin Bli Agungé,” kénten taler pamragat baos Déwi Amba sahasa nampekin Sang Bhisma.
“Tan dados adi, tulung élingang sumpah bliné ,” ngejer Sang Bhisma masaur krana dukan idané.
“Taler élingng tresnan titiangé sané kabancang lan lek paukudan titiangé,” Déwi Amba nyujur Sang Bhisma sané ngejer sahasa ngambil busur panahné.
“Élingang adi, bli anak ksatria sané setata makta panah,” saha mentang busur panah idané lan nitis mapatakut Déwi Amba sakadi nakut-nakutin anak alit.
“Tittiang ten takut pejah nindihin tresna lan kapatutan. Punika sesananing stri utama,” galak Déwi Amba nyagjag.
“Mula stri ksatria adi,” ngejer Sang Bhisma sahanan anggan idané lépég olih peluh duka.
“Sasaning stri utama tan mundur ring kapatutan wacana,” ngancan nampek Déwi Amba nyujur Sang Bhisma.
“Sampunang mamuuk nampekin sikian bli...,” jeg wénten guak, munyinné mangruak kadi ngesyabin pisan lan mlesat panah Sang Bhisma nuek anggan Déwi Amba. Sareng kalih kagiat tan uning dados asapuniki panadosné lan tangan idané ngambel batang panah punika alon mangucap.
“Mangkin titiang pejah sangkaning nindihin tresna, bénjang ka wekas titiang numitis ring anggan Srikandi ngwales ring i ratu ngrasayang pejah katembus astra sakti,” Déwi Amba tumut pejah lan Sang Bhisma nguntul nyelsel raga.
Kaambil saking :
* http://bali.forumotion.net/orti-bali-f27/dewi-amba-masumpah-t534.htm


text:
sane layan bf 2016video
sane layan bf 2016video online, film sane layan bf 2016video online subtitrat, film sane layan bf 2016video subtitrat in romana, filmul sane layan bf 2016video online, descarca sane layan bf 2016video, vizioneaza sane layan bf 2016video, subtitrare sane layan bf 2016video, sane layan bf 2016video calitate hd, filme online, seriale online, vezi sane layan bf 2016video, sane layan bf 2016video HD, download sane layan bf 2016video, sane layan bf 2016video torrent, descarca sane layan bf 2016video, vezi online sane layan bf 2016video, sane layan bf 2016video subtitrat, sane layan bf 2016video youtube, sane layan bf 2016video gratis, sane layan bf 2016video film, sane layan bf 2016video full, sane layan bf 2016video film online, sane layan bf 2016video 2013, sane layan bf 2016video 2012, sane layan bf 2016video online subtitrat, Traducere sane layan bf 2016video, sane layan bf 2016video mp3, sane layan bf 2016video peteava, ver sane layan bf 2016video online, sane layan bf 2016video peliculas online, sane layan bf 2016video subtituladas, descargar sane layan bf 2016video, descargar peliculas, sane layan bf 2016video blu ray, pelicula sane layan bf 2016video, series online, series sane layan bf 2016video, sane layan bf 2016video temporada, vezi online sane layan bf 2016video, sane layan bf 2016video - trailer, sane layan bf 2016video voyo.ro, sane layan bf 2016video videoclip, sane layan bf 2016video dvdrip, sane layan bf 2016video xvid, sane layan bf 2016video torrent, sane layan bf 2016video torent, sane layan bf 2016video 2013, sane layan bf 2016video integral, sane layan bf 2016video
Filme online gratis
Acest site a fost creeat pentru TINE VIZITATORULE !!! Iti urez bun venit !!! Acum si aici te poti delecta cu cele mai noi filme online gratis. Toate filme online sunt subtitrate in romana
Seriale online gratis
Site-ul iti mai ofera spre vizionare gratis si seriale online absolut gratuite.Toate serialele online sunt subtitrate in romana
Desene animate online
Pentru cei mici avem si desene animate online, subtitrate in romana
Vizionare placuta!


text:
Minggu, 20 Januari 2013
Selasa, 25 Desember 2012
Babad Pasek Gelgel Pegatepan (pasek Bendesa Tulikup )
"OM AWIGNAM ASTU NAMO CIDDHYAM"
Ithi Babad parati satanan Pasek Gelgel Pegatepan maring Banjar kangin,Desa Ungasan,Kuta Selatan,Badung.mawit saking parati santanan Pasek Gelgel Pegatepan utawi parati santanan Pasek Bendesa Tulikup,marig Banjar Lebahan,Desa Tulikup,putran ira Gde Manik Mas.
Ne nguni mawit saking parati santanan Pangeran Manik Mas,Pitran ira Ki Gde Bendesa Gelgel,mula mawit saking parati santanan ira I Gusti Pasek Gelgel Pegatepan,maring Banjar Pegatepan,Desa Gelgel,jagat klungkung.
sekadi sane sampun kebawos ring ajeng,ne mangkin mewali ceritayang tityang I Gusti Pasek Gelgel Pegatepan,ne alungguh ring Banjar Pegatepan,Desa Gelgel,Klungkung,alawas lawas meputra solas(11)diri makesami lanang lanang.sowang sowang angalih genah lungguh ring desa para desa,lwirnya;Ki pasek Gelgel kapertama magingsir nyujur bumi Nusa Penida,kaping Rwa mapuspatha Ki Gde Bendesa Gelgel,kari alungguh ring Banjar Pegatepan,Desa Gelgel,kaping tiga anama Pasek Gelgel Manik Mas,kari alungguh ring Banjar Pegatepan,kaping catur anama Ki Pasek Gelgel,magingsir nyujur Desa Depaha,Buleleng,kaping panca alungguh ring Desa Bebetin,Buleleng,kaping sad ring Desa Gobleg,Buleleng,kaping pitu ring Desa Ababi,Karangasem,kaping kutus ring Desa Muntig,Karangasem,kaping sya nyujur Desa Tista,Karangasem,kaping dasa ring Banjar Batu Dawa,Desa Kubu,Karangasem,mwah Ki Pasek Gelgel Pegatepan ne pinih alit megingsir ring Banjar Tulamben,Desa Kubu,Karangasem,,,samangkana kahanan Ki Pasek Gelgel Pegatepan apasanakan solas diri inucap,sami padha ngangken tos-tosning Pasek Gelgel Pegatepan,heneng ikang kata.
selanturnyane bawosangtityang malih putran ira kaping kalih sane mapuspatha,Ki Pasek Bendesa Gelgel,sane malinggih ringBanjar Pegatepan,Desa Gelgel,Klungkung,riwekasan sira maputra kalih diri lanang lanang,lwire;kapertama mapuspatha Pasek Pangeran Gelgel Manik Mas,miwah sane kaping kalihPangeran Manik Mas,Riwekasan Pangeran Manik Mas Maputra kalih diri,lwire;Gde Manik Mas miwah Gde Pasar Badung,selanturnyane Gde Manik Mas maputra catur diri,minekadi;Pasek Bendesa Batantingkih ring Kesian,ping rwa Pasek Bendesa Tulikup,ping tiga Bandesa BlahBatuh,kaping untat Bandesa Guwang.
Kacerita sira Pasek Bendesa Tulikup,malinggih ring Banjar Lebahan,Desa Tulikup,Gianyar,yan pire sampun suwene jenek ring Desa Tulikup,sira Pasek Gelgel Pegatepan utawi Pasek Bendesa Tulikup,raris maputra panca(5) lwire;Wayan Pasek Gelgel malinggih ring Desa Gelgel,Klungkung,Made Pasek Gelgel malinggih ring Banjar Lebahan,Desa Tulikup,Gianyar,Nyoman Pasek Gelgel Ring Desa Bitra,Gianyar,Ketut Pasek Gelgel malinggih ring Desa Busung Biyu,Buleleng,maka miwah sane paling alit sira Wayan Pasek Gelgel malinggih ring Banjar Kangin,Desa ungasan,Kuta Selatan,Badung.
Yan pire sampun suwene Wayan pasek Gelgel malinggih ring Banjar Kangin,Desa Ungasan,irika raris nurunang parati santana wenten limang (5)wayah utawi kebawos (5) paijasan,lwire;Paijasan Pangulapan,Paijasan Melang,Paijasan Celagi Basur,Paijasan Jimbaran,miwah Paijasan Kedonganan,paijasan Jimbaran maka miwah Paijasan Kedonganan,sampun suwe pisan nenten naenin malih pedek tangkil,ngaturang sembah pangubakti ring Ida Hyang Kamimitan ring Mrajan Pasek Gelgel Pegatepan,maring Banjar Kangin Desa Ungasan,Kuta Selatan,Badung.kadi asapunika katatwan kawentenan parati santanan Pasek Gelgel Pegatepan,ring Banjar Kangin Desa Ungasan,ne nguni ngawit saking katurunan Pasek Bendesa Tulikup,sane Pecak wantah putran ira Gde Manik Mas,sane mula tos-tosning warih I Gusti Pasek Gelgel Pagatepan,maring Banjar Pegatepan,Desa Gelgel,Klungkung.
Satereh parati santanan Pasek Gelgel Pegatepan,ring Banjar Kangin,Desa Ungasan,tur ring dije ja maka sami magenah patut ngaturang sembah pangubakti manyungsung mrajan Paibon,miwah Mrajan Panti Pasek Gelgel Pegatepan,maring Banjar KanginDesa Ungasan,pujawali nemonin rahina Budha,Wage,kelawu,Mrajan Dadya Pasek Gelgel Pegatepan utawi Dadya Pasek Bendesa Tulikup,maring Banjar Lebahan,Desa Tulikup,Gianyar nemonin rahina,Anggara,Kliwon,Julungwangi,Dadya agung pasek Gelgel Pegatepan,ring Banjar Pegatepan,Desa Gelgel,Klungkung,nemonin rahina Saniscara,Kliwon,wuku Wayang,talr patut eling manyungsung Ida Batara Kawitan,Maha Gotra Pasek Sanak Sapta Rsi,ring catur parahyangan,lwire;Pura Lempuyang Madya,genah ngastawa Ida Bhatara Mpu Gni Jaya,pura Catur Lawa Ratu Pasek,ring Besakih,genah ngastawa Ida Bhatara Kawitan Mpu Sumeru,miwah Sang Sapta Rsi,Pura Ratu Pasek Dasar Bhuana,ring Gelgel genah ngastawa Ida Bhatara Kawitan Mpu Ghana,maka miwah Pura Cilayukti,ring Desa Padangbai,genah ngastawa Ida Bhatara Kawitan Mpu Kuturan.
Kirang langkung antuk tityang nyurat utawi ngunggahang tityang nunas sinampura,,,
"OM CHANTI,CHANTI,CHANTI,OM"
Langganan: Entri (Atom)


text:
04 October 2011
BHAGAWAN DOMYA
Kacrita wenten ida sang pandita, sane mapesengan Bhagawan Domya, Pasraman idane ring jagat Ayodya. Ida madruwe sisya tigang diri sane mapesengan, Sang Utamanyu, Sang Arunika miwah Sang Weda.
Makatatiga tureksain ida, napi ke murid-murid idane suyakti bhakti ring guru. Tata caran ida rikala nureksain, Sang Arunika kapandikayang makarya ring carike, sadurunge ida Sang Guru micayang kaweruhan indik kadharman. Dawning asapunika wacanan Ida Dang Guru, Sang Arunika ngemargiang sapari polah makarya ring sawah.
Sang Arunika nandur pantun ring carike, risampun lanus entik pantune, rauh sabeh bales pisan sane kadulurin blabar ageng, embid puindukan carike. Antuk ajerih idane pantune kalancah antuk toyane ageng, empelin ida toyane punika, during suwe empelane punika malih embid, malih empel ida malih embid. Duaning asapunika kawentenannyane rumase bingung Ida Sang Arunika tan uning sane patut kalaksanayang.
Selanturnyane anggan idane kaanggen ngempel, raris ida nyeempang ring toyane. Nyantos rahina wengi. Paindikan punika kaaksi Sang Arunika antuk Bhagawan Domya, raris ngandika ; Cening Sang Arunika matangi idewa dahating pageh cening ngelaksanayang bawos bapane nyantos idewa ngempel toyane antuk ragan ceninge. Jani bapa ngemaang cening adan. Sang Udalaka, sawireh cening ngempelang ragang ceninge ring yehe.
Malarapan bhaktin ceninge ring guru, cening lakar mangguhang kasukan sekala sidhi mantra, sandi ngucap. Sane mangkin Sang Utamanyu sane tureksain ida, kapangandikayang ngangonang lembu, raris Ida Sang Utamanyu nganggon. Sajeroning Ida nganggonang lembu raris ida kaluwen punika mawinang ida ngagendong utawi idih-idih, utamipun ngidih ajengan angen ida pangupajiwa rikala ida ngagon. Sakewanten pikolih idane nenten katurang ring Ida Dang Guru, indike punika kawikanin oleih Bhagawan Domya. Raris Ida Bhagawan Domya mawacana, cening Sang Utamanyu ngaturang sembah kadulurin nunas pangampura, duaning pamargin idane iwang.
Benjang semengane, memargi ida ngangon, sambilang ida ngidih-idih. Pikolih punika aturang ida ring guru, sesampune katurang, malih ida ngidih-idih. Kaaksi olih Ida Dang Guru, mingkalihin ida ngidih-idih, raris tan kalugra, dening kabawos lobha. Malih ida ngangon saantukan kaluwene raris ida nayub susu sareng godele ring nyonyan lembune. Katakaning olih Ida Dang Guru napi sane kanggen sangu rikala ngangon.
Matur Sang Utamanyu, titiang masusu ring nyonyan lembune. Ngandika Ida Dang Guru ; cening Sang Uatamanyu sing patut laksanan ceninge buka keto, sawireh nyuwang druwen nabe ento adane, awinan ida wusan nginum susu.
Wenten didih medal saking bungut godele punika dilat ida pinaka sangun ida ngangon. Malih katakenin olih Nabe, ih cening Sang Utamanyu tusing patut ento ajengan cening, pianak lembune nawang cening seduk, malarapan baan kawelasaannyane teken cening, ipun ngutahang pikolihnyane manyonyo. Tusing dadi cening nyuwangin amerthan ia I godel, makelo-kelo bisa berag godele.
Sapunika wacanan Ida Dang Guru, Sang Utamanyu ngaturang sembah tur nunas pengampura. Benjang pasemengan malih ida ngangon, nenten ngajengan. Antuk kaluwen idane, raris ida ngajengan getah daun madori, punika panes pisan., nyusup rawuh ring panyingakan Ida Sang Utamanyu mawastu Ida buta, paling Ida ngeruruh lembune, wenten semer pat irika ida runtuh macelempung. Sesampune sore mawali lembune kekandang nyane nenten wenten ngatehang. Duaning nenten kacingak Sang Utamanyu nguningayang raga buta lantaran ngajengang getah madori. Kapriangenan pisan Ida Peranda Guru ngaksi sisyan ida ngemasin buta sangkaning dahat bhaktin ring sang meraga guru. Raris kaicen ida Sang Utamanyu mantra Aswinodewa, pinaka tamba samangdane wusan ida buta, malih mewali panyingakan idane parai purna, sakadi mula nenten wenten cacadnyane. Sangkaning ketelebang sang Utamanyu dados sisya, ida polih panugrahan kawisesan, kaweruhan olih Ida Bhagawan Domnya.
Selantur ipun ida Sang Weda sane katureksain. Sang Weda kanikain mangda jenek ring pawaregan, ngaturang rayunan Ida Dang Guru nyabran rahina. Melarapan antuk bhaktin Ida Sang Weda ring Dang Guru kadulurin panes tis sarahina pakaryan ida nyodayang rayunan majeng ring Ida Dang Guru turmaning setata ngiring sakancan pituduh sang meraga guru. Raris ida kaicen panugrahan makudang-kudang pangeweruh miwah Weda Mantra.Risampune Sang Weda molihang panugrahan raris ida mantuk ka patapan idane. Ida uning pisan mangkin ring pakewuhe ngamolihang kaweruhan utawi kawikanan mawinan ida makayun-kayun ring angga. Sapunika daging pakayun ida, yan idewek ngelah sisya, buin maniyan lakar jeg bang iya Sang Hyang Mantra, lakar sing idihin sasari sane patut katur ring sang maraga guru, turmaning lakar tusing tureksain, sekadi Ida Bhagawan Domya nureksain deweke. Mungguing asapunika pakayun Ida Sang Weda.
Subscribe to: Post Comments (Atom)


text:
Ring atenge perjalanane Weda lan Suparsa nepukin anak bajang jegeg ring arep ipune, inggih punika Luh Ayu. Suparsa cengar-cengir nepukin paras Luh Ayu saking duri. “Aduuh…. Jaen gati bodine Iluh Ayu”. Kedek lantas I Weda “ Khakakakak, Apane jaen Sup? Sampunang je makeneh sane joh-joh mare nepukin bodi seksi”. Masaut lantas I Suparsa “Sing ade pelihne bercita-cita ngelah somah care Luh Ayu da”. Kedek ngakak lantas I Weda.
“Duarrrrrrrr” saget I Luh Dini ngesiabang Weda lan Suparsa saking duri ipune sareng dadua, makesiab lantas I Suparsa lan Weda. “Aits…… Luh Dini jek ngae atman tiange nagih makecos, kaden tiang men sire” raos Weda sambilanga makenyem. Kedek lantas Luh Dini “Hihihihi…… ampura da, boye je maksud tiang ngae atman Wedane makecos. Dados ngakak kedek sareng Suparsa da?”. “Ne, nak tuah maguyonan sareng Suparsa Luh” pisaut Weda bawak. “Beh, sube imang UN sampunang kedek-kedek manten Weda, punapi yening iraga ngae kelompok belajar sareng tiang, Weda, Suparsa, lan Luh Putu?” raos Luh Dini. “Tiang setuju manten Luh, ide becik sajan punika. Nanging timpal tiange Suparsa niki punapi ye?” pisaut Wedane. “Tiang setuju manten, nanging dije nike pacang kalaksanayang Luh ?” pitakon Wayan Suparsa. “Ring umah tiange punapi? Nanging sampunang kanti sandikala, iraga ngawitin saking jam 3-4 punapi?” raos Luh Dini. “Setuju…!!!” raos Weda lan Suparsa barengan.
Sesampune jam 2.55 Weda lan Suparsa majalan sinarengan jagi malajah bareng ring umahne Luh Dini. Sesampune neked irika sampun wenten Luh Putu sareng Luh Dini. “Sube makelo antos tiang, dados wawu teke Sup?” pitakon Luh Putu. “Nak tiang makelo ngantos Weda mapayas Luh” pisaut Suparsa sambilanga kedek. “De to gugune Luh, nak tunian wenten toris nakonang pertamina tiang ngatehin torise punika ke pertamina, niki tiang icene sepuluh ribuan” pisaut Weda sambilanga ngedengang pis ipune. “Dueg gati timpal tiange niki” raos Luh Dini. Makenyem lantas Wayan Weda polih pujian saking Luh Dini. “Ngiring jani kawitin malajahe, apang nenten makutang waktune” raos Luh Dini. “Inggih…!!!” pisaut Weda lan Suparsa.
Sesampune jam 4.00 Weda, Suparsa lan Luh Putu mapamit saking umahne Luh Dini. Sujatine I Wayan Weda demen sareng Luh Dini lan Wayan Suparsa demen sareng Luh Putu. Nike ngranayang Weda lan Suparsa dados semangat melajah bareng Luh Dini lan Luh Putu.
Telung minggu sampun majalan Weda lan Suparsa sampun dados siswa sane becik sane seleg malajah. Mangkin Weda, Suparsa, Luh Dini lan Luh Ayu sampun dados siswa sane nyalanang kewajiban ipune antuk malajah, mangkin ipun sampun siap ngadepin UN.


text:
Om Swastiastu,
Sane wangian titiang Bapak Ibu guru miwah undangan sareng sami, para sisya saking sekolah lianan lan para semeton sane banget suksmayang titiang. Ngiring ngaturang suksmaning manah ring Ida Parama Wisesa, santukan antuk kertha wara nugraha Ida, irage sareng sami prasida kacunduk ring galahe mangkin. Suksma antuk galah sane sampun kapaica antuk titiang minakada panitia ring paindikane ring Hari Aksara Internasional pinanggal 8 September puniki.
Ring galahe mangkin titiang pacang ngaturang pidarta indik “Pengembangan Aksara lan Sastra Truna-Trunine ring Zamane Mangkin.” Ring paindikane puniki pacang kalaksanayang pacentokan ngewacen puisi, pidarta, lan makarya karya sastra sekadi satua bawak, puisi miwah sane lianan. Pacentokanne puniki kakapah dados kalih basa minakadi basa bali lan basa Indonesia. Lan kakapah antuk kakalih kategori minakadi kategori A sane katujon antuk sisya SMP (SLTP) lan kategori B sane katujon antuk sisya SMA (SLTA).
Tetujon paindikane inggih punika ngewaliyang semangat para truna-trunine mangdane ngangge basa bali sane becik. Ring zaman globalisasi sekadi mangkin, IPTEK lan ilmu pengetahuanne sami sampun sayan ngemajuang, nanging para truna-trunine mangkin sayan ninggalin budaya nulis surat lan truna-trunine lali ring tata cara ngewacen utawi mawicara sane becik. Ring penelitian sane munggah ring majalah Horizon 2005, para sisya SMU sane uning lan becik ring sastra, wau 20%. Puniki nyihnayang ring tahun ke tahun sisyane ngangge basa Bali lan basa Indonesia sane patut sayan ical. Santukan punika, ngiring iraga utamane para truna-trunine sareng sami ngange basa Bali utawi basa Indonesia sane becik lan manut ring awig-awing sane wenten.
Ainggih asapunika indik pidarta titiange, titiang nunas restu ring para ida dane sareng sami mangdane acarane puniki prasida memargi becik, Titiang nunas geng rena sinampura antuk keiwangan titiange sane tan manut ring ati soang-soang.
Antuk nyineb pidartane puniki antuk ngucapang parama santih.
Om Santih Santih Santih Om
Senin, November 30, 2009
Pidarta Basa Bali Bawak
8 komentar:
-
-
mesen pidato bahasa bali ttg wajib blajar 9tahun bli..
- Agustus 14, 2010 5:55 PM
-
-
Pidatonya dibuat lebih pajang lagi dong..
hhe..
tapii makasiii banyak yaa.. ;;)
- Oktober 03, 2010 4:56 AM
- bliyanbelog mengatakan...
-
ring sameton... yen dados dagingin wastan raga ne ring kotak komentar gih! suksma! ^_^
- Oktober 03, 2010 10:17 AM
- Bli Putu mengatakan...
-
Bli yan Tunas kidik sesuratane gih,,anggen titiang malajah mosting,,tiang seneng pisan ngblog bli,,
- November 19, 2010 2:31 PM
- bliyanbelog mengatakan...
-
Gih.. durusang sampun Bli Putu.. minab ring sumber ne... langsung manten saking blog ne smasta gih! tiang nak ngambil drika mase... suksma sampun komentar! ^_^
- November 19, 2010 3:45 PM
- gindra mayun mengatakan...
-
yen dados tityang nunas ring B'li sane maduwe blog puniki mangda prasida memposting pidarta basa bali indik pendidikan sekolah, umpami kagunaan iraga melajah ring sekolah utawai sane lianan.
- Januari 24, 2012 9:30 PM
-
-
aku mintak pidato bhs bali tentang korupsi dong :-k
- April 13, 2014 2:01 PM
-
-
To orang ci bawak leak barak ci mule
- November 11, 2014 9:58 AM
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Jumat, Februari 12, 2010
Cenk Blonk : Ludra Murti Bagian 1-10
Niki postingan tiang sane kedua indik video wayang cenk blok. Judulne sane mangkin "Cenk Blonk : Ludra Murti". Minab wenten sameton sane durung polih nonton, rarisang nonton driki. Gratis, tis, tis, tis. Langsung ambil tiang saking youtube. Suksma malih ring bli "Madockbali" sane sampun ng-upload video niki ke youtube. Suksma pisan beli. Inggih lanturang nonton!
Kaposting olih bliyanbelog ring 8:44 AM 2 komentar Link
Label : Galeri Video
Rabu, Februari 10, 2010
Kalender Bali Online
Iseng-iseng tiang login ke yahoo! mail, wenten e-mail saking anggota milis tiange. ngicen link ring web "Kalender Bali Online". Langsung tiang "meluncur ke TKP". Bih, salut tiang ring sameton Bali sane ngaryanin web niki. Kalender Bali Online puniki becik lan lengkap. Dados anggen sameton sami genah ngerereh napi je, contone dewasa ayu, penanggal rahinan, lan sane lianan. Gambar halaman web-nyane sakadi puniki...
Kaposting olih bliyanbelog ring 12:08 PM 1 komentar Link
Label : Tips lan Tricks
Minggu, Februari 07, 2010
Sang Sangging
Seni pawayangan nénten wantah kasolahang, sakadi ”Wayang Cenk Blonk” sané mangkin nedeng kasub ring jagat Baliné. Seni pawayangan nglimbak ring makudang-kudang widang seni, sakadi seni lukis, seni tatah, seni tenun, miwah seni-seni sosan.
Wayang biasané ngambil bantang crita Ramayana lan Mahabharata. Maka sami punika, ngeninin sesolahan wiadin widang seni siosan, kocap nyobyahang sesuluh idup. Daging sané kacritayang indik Ramayana miwah Mahabharata. Ring widang seni lukis akéh kawéntenanné, silih tunggilnyané “Gambaran Wayang Kamasan” sané taler ngambil carita punika.
Gegambaran Wayang Kamasan sané wénten ring langit-langit Kertha Gosa lan Taman Gili ring Klungkung wantah pagelaran wayang nénten antuk kasolahang. Gegambaran punika sakadi masolah. Tukang gambar utawi sanggingnyané pinaka dalang. Sang sangging ngenahang lan ngagemang wayang-wayang punika manut critannyané.
Wayang biasané ngambil bantang crita Ramayana lan Mahabharata. Maka sami punika, ngeninin sesolahan wiadin widang seni siosan, kocap nyobyahang sesuluh idup. Daging sané kacritayang indik Ramayana miwah Mahabharata. Ring widang seni lukis akéh kawéntenanné, silih tunggilnyané “Gambaran Wayang Kamasan” sané taler ngambil carita punika.
Gegambaran Wayang Kamasan sané wénten ring langit-langit Kertha Gosa lan Taman Gili ring Klungkung wantah pagelaran wayang nénten antuk kasolahang. Gegambaran punika sakadi masolah. Tukang gambar utawi sanggingnyané pinaka dalang. Sang sangging ngenahang lan ngagemang wayang-wayang punika manut critannyané.
Kaposting olih bliyanbelog ring 10:23 AM 0 komentar Link
Label : Pabligbagan
Jumat, Februari 05, 2010
Dewi Kunti Kawehin Mantra Sakti
Olih Nyoman Manda
Kacrita Raja Sura madué putra kakalih, sané lanang mapeséngan Wasudéwa lan sané istri mapeséngan Déwi Pritha. Raja Sura puniki madué misan sané mapeséngan Raja Kuntibhoja sané ten madué putra. Krana sih Raja Sura masameton, raris ida ngwéhin putrin idané, Déwi Pritha, kadadosang anak angkat. Sanget sayang pisan Raja Kunthibhoja ring putri angkat idané lan kaaranin Déwi Kunti
Tatkalaning rahina purnama kadasa wénten brahmana sakti simpang ring purin Raja Kuntibhoja. Kasimpangin brahmana sakti wikan sané mapeséngan Rsi Durvasa, garjita pisan kayun Raja Kuntibhoja. Santun pisan panyambraman sang raja. Drika Déwi Kunti taler sareng ngaturang ayah nyanggra pangrauh sang brahmana sakti. Manggihin Déwi Kunti bakti pisan ngturang ayah drika, raris Sang Brahmana mapaica mantra sakti sané prasida nuur betara sané kapuja lan ngwéhin panugrahan utama. Déwi Kunti tulus bakti kaicénin puja mantra punika.
Kacrita Raja Sura madué putra kakalih, sané lanang mapeséngan Wasudéwa lan sané istri mapeséngan Déwi Pritha. Raja Sura puniki madué misan sané mapeséngan Raja Kuntibhoja sané ten madué putra. Krana sih Raja Sura masameton, raris ida ngwéhin putrin idané, Déwi Pritha, kadadosang anak angkat. Sanget sayang pisan Raja Kunthibhoja ring putri angkat idané lan kaaranin Déwi Kunti
Tatkalaning rahina purnama kadasa wénten brahmana sakti simpang ring purin Raja Kuntibhoja. Kasimpangin brahmana sakti wikan sané mapeséngan Rsi Durvasa, garjita pisan kayun Raja Kuntibhoja. Santun pisan panyambraman sang raja. Drika Déwi Kunti taler sareng ngaturang ayah nyanggra pangrauh sang brahmana sakti. Manggihin Déwi Kunti bakti pisan ngturang ayah drika, raris Sang Brahmana mapaica mantra sakti sané prasida nuur betara sané kapuja lan ngwéhin panugrahan utama. Déwi Kunti tulus bakti kaicénin puja mantra punika.
Kaposting olih bliyanbelog ring 8:45 AM 0 komentar Link
Label : Itihasa
Selasa, Februari 02, 2010
Mageret Pandan Ring Tengenan
Kaposting olih bliyanbelog ring 8:30 AM 0 komentar Link
Label : Seni lan Budaya, Wisata


text:
Pirengangja Ida Sang Hyang Widi mangda Urip Langgeng
Sang Pangardi ledang nuntun, nyayubin, lan ngamertanin iraga.
Panganter
Krana Ida welas asih kapening manusa makesami, Ida Sang Hyang Widi ngajahin iraga panuntun idup sane pinih becik.
Sapunapi Carane Mirengang Ida Sang Hyang Widi?
Iraga patut uning napi sane patut kalaksanayang lan sira sane prasida ngwantu iraga.
Sira Widi sane Sujati?
Iraga prasida malajah indik parab Idane lan manggihin makudang-kudang kaluwihan Idane.
Sakadi napi I Dumun Kauripane ring Pirdaus?
Bagian pangawit saking Alkitab nyeritayang indike nike.
Ipun Mirengang munyin I Setan—Napi Panadosne?
Pakeweh ngawit mamargi.
Blabar Agung—Sira sane Mirengang? Sira sane tan Kayun Mirengang?
Parisolah matungkasan sane galang napi sane sinah ring pantaran manusane?
Napi Sane Iraga Plajahin Saking Blabar Agung?
Niki boyaja wantah cerita kuno.
Sapasira Yesus Punika?
Napi krana sarat antuk uning indik ipun?
Napi Artine Pademnyane Yesus Pabuat Ragane?
Niki ngamargiang merta sane luwih.
Malih pidan Pirdaus pacang Rauh?
Alkitab manubuatang paindikan-paindikan sane pacang mamargi rikala galahne sampun nampek.
Napi merta sane ngantosang Anake sane Mirengang Ida Sang Hyang Widi?
Paindikan sane ragane tan kayun lewatang.
Napike Yehuwa Miarsayang Iraga?
Paindikan sakadi napi sane prasida ragane uningaayang ring Ida?
Sapunapi mangda kluargan ragane bagia?
Sang Pangardi kluarga ngicen pitutur sane pinih becik.
Napi sane Patut Kalaksanayang Mangda Hyang Widi Ledang tekening Iraga?
Wenten makudang-kudang paindikan sane ten Ida ledang, lan sane indik sane lianan sane Ida ledangin
Sapunapi carane Muktiang Iraga Satia majeng ring Yehuwa?
Pikayun antuk satia jagi ngiusin sakancan kaputusan sane kakaryanang.


text:
Jumat, 23 Desember 2011
pupuh ginada terjemahan pribadi
PUPUH GINADA
1. Sangkan apikin masolah,mangden iwange tannindih, becik patute margiang, anggen galar jeroning idup, satiane anggen penatas ,mangden ngilis,nuncap kamoksa bawane.
Artinya:
Uduh cening pianak meme I dewa, mangde I dewa setate melaksana ane becik, mangde sampunang I wangge ngantos melanin,sesanan dharmane patut pesan kalaksanayang idewa, mangde presida anggen galar ring sajeroning I gamong urip. Punika sami ke sinah antuk manahe ane satia, yening sampun buka keto, nyidayang ngrereh sane mewaste moksa buana.
2. Taler manut samuscaya, ne madan corah malihin,sapunika kaunggahang, di arep solahnya ngajum, nanging di pungkur mayeda , taler ngranjing, laksana corah punika.
Artinya:
Pamargine punika munggah ring cakepan sarasamuscayane, sane mewaste corah,bebacan corah punika taler munggah irika, ring ajeg setate ipun mamuji, nangi ring pungkur setate laksanane nyacad, taler kaunggahang parilaksana sane corah punika.
3. Sang masolah kadi ika, kasukane doh kapanggih, di sekala lan niskala,corahnya nutug satuuk, yan kapungkur ya mangjanma, lacur sakit, kayu ringis ya tan pendah.
Artinya:
Jadmane sane melaksana sekadi punika, mangde pacang ngemangguhang keliangan utawi kasuka,dyastun ring sekala lan niskala,setate ketutug kaaduk antuk I corah ,yan prade numitis buin pidan, sinah ipun kateteh antuk sakit hati,sengsare seeming lan ngriris setate.
4. Keto kabawos sang corah, becik dewa ya kelidin,melah ngidih saking terang, kedik nanging saking patut, ne satmaka makelinggan, ring sang ngapti,madana ring sangkalaran.
Artinya:
Samunika bebacaan anake ane melaksana tan becik utawi corah, panugrahan Ida betara setate impasin, yan prade nenten medue becik I dewa nunas,dyastun akidik yan sampun medasar antuk sane patut, punika patut keelingan, sang sae sampun madue, patut medana punia ring sang sae kurangan.
Langganan: Poskan Komentar (Atom)


text:
- Kruna Lingga (kata dasar)
Wenten lelima pepalihannyane inggih punika :
- Kruna lingga akecap utawi awanda (satu suku kata)
upami : yeh, don, pis, tas, miwah sane lianan.
- Kruna lingga kalih kecap utawi kalih wanda (dua suku kata)
Upami : durus, padem, putih, suci, msl.
- Kruna lingga tigang wanda
Upami : sagara, sepatu, padanda, sengkala, msl.
- Kruna lingga petang wanda
Upami : kalimayah, katibangbung, liligundi, msl.
- Kruna lingga limang wanda
Upami : katiwawalan, tambulilingan, katimumulan, msl.
- Kruna lingga akecap utawi awanda (satu suku kata)
- Kruna Tiron
Kruna Tiron inggih punika kruna lingga sane sampun polih wewehan makadi, pangater (awalan, seselan (sisipan), lan/utawi pangiring (akhiran). Sajeroning kruna tiron jagi kapanggihin wangun anusuara miwan sandi suara. Wangun kruna tiron :
- Kruna lingga saha pangater upami : madaging, kaambil, subhakti, msl.
- Kruna lingga saha pangiring upami : bantangin, matahan, rasanin, msl.
- Krunalingga saha seselan upami : sinurat, telapak, gerigi, sumahur, msl.
- Kruna lingga saha pengater miwah seselan
upami : magerigi, magelebug, karumasa, kasinurat, msl.
- Kruna lingga saha pangater miwah pangiring
upami : kacagerang, masayuban, kapiangenan, msl.
- Kruna lingga saha seselan miwah pangiring
upami: sinarengan, kerosokan, kelentingan, msl.
- Kruna lingga saha pangater, seselan, miwah pangiring
upami : kasinauran, magerudugan, kakerepiakan, msl.
- Kruna Dui Lingga (kata ulang)
Pepalihannyane makadi :
- Kruna dui samalingga (kata dasarnya sama) upami : alep-alep, putih-putih, ayu-ayu, msl.
- Kruna dui samatra lingga (kata dasarnya tak sama) upami: kasa-kisi, rerad-rerod, krasak-krosok, msl.
- Kruna dui maya lingga (kata dasarnya tak punya arti jika tak diulang) upami : omang-omang, kunang-kunang, katang-katang, biah-biah, msl.
- Kruna dui purwa upami : sesajen, sesantun, sesari, kekawa, dedalu, dedari, msl.
- Kruna dwi wesana upami : paketeltel, pakanyitnyit, pakaberber, msl.
- Kruna Satma
Kruna satma manut wangunnyane kabinayang :
- Kruna satma sapadan (setara)
- Sane suksmannyane ngerasang arti
upami : joh sawat, tegeh ngalik, gede gangsa, manis melenyat, pait makilit, msl.
- Sane suksmannyane nungkalik
Upami : cerik kelih, tegeh endep, tua bajang, msl.
- Sane suksmannyane ngerasang arti
- Kruna satma tan sapadan (tak setara)
- Wenten sane kasurat atep
upami : matanai, jebogarum, suargaloka, msl.
- Wenten sane kasurat palas
upami : biu batu, kacang lindung, uyah areng, msl.
- Wenten sane kasurat atep
- Kruna satma sapadan (setara)
Kaketus saking :
* Buku Kumuda sari II


text:
Ni Bawang Teken Ni Kesuna
Ada tuturan satua anak makurenan, ngelah kone pianak luh-luh duang diri. Pianakne ane kelihan madan Ni Bawang, ane cerikan madan Ni Kesuna. Akuren ngoyong kone di desa. Sewai-wai geginane tuah maburuh kauma.
Pianankne dua ento matungkasan pesan solahne. Tan bina cara gumi teken langit. Solah Ni Bawang ajaka Ni Kesuna matungkasan pesan, tan bina cara yeh masanding teken apine.
Ni Bawang anak jemet, duweg megae nulungin reramanne. Duweg masih ia ngraos, sing taen ne madan ngraos ane jelek-jelek. Jemet melajang raga, apa-apa ane dadi tugasne dadi anak luh. Marengin meme megarapan di paon, metanding canang, sing taen leb teken ajah-ajahan agamane. Melanan pesan ngajak nyamane Ni Kesuna. Ni Kesuna anak bobab, male megae, duweg pesan ngae pisuna, ento makrana memene stata ngugu pisadun Ni Kesuna ane ngorahang Ni Bawang ngumbang di tukade ngenemin anak truna.
Sedek dina anu, dugase ento sujatine Ni Bawang mara suug nglesung padi laut kayeh sambilanga ngaba jun anggon ngalih yeh. Krana ngugu munyin Ni Kesuna, ditu Ni Bawang lantas tigtiga, siama aji yeh anget tur tundena magedi.
Ni Bwang laut megedi sambilange ngeling sigsigan. Di subane ngutang umah, neked kone ye di tukade ketemu ajak kedis crukcuk kuning. Ditu i Kedis Crukcuk Kuninge kapilasa teken unduk Ni Bawange. Ni Bawang gotola, baanga emas-emasan, marupa pupuk, subeng, kalung, bungkung, gelang muah kain sutra.
Sesukat Ni Bawang ngelah panganggi ane melah-melah buka keto, ia nongos di umah dadongne. Tusing taen ye mulih ke umah reramanne. Kacrita jani Ni Kesuna kone nepukin embokne mapanganggo melah-melah, laut ia nakonang uli dija maan panganggo buka keto.
Disubane orahina teken Ni Bawang, ditu laut Ni Kesuna metu kenehne ane kaliwat loba. Edot ngelahang penganggo lan priasan ane bungah buka ane gelahang embokne. Krana ento, lantas Ni Kesuna ngorahin memenne nigtig ukudane apang kanti babak belur.
Sesubane katigtig, lantas ia ngeling sengu-sengu ka tukade katemu teken I Kedis Crukcuk Kuning. Kacrita jani I Crukcuk Kuning ngotol ukudan Ni Kesunane, isinina gumatat-gumitit. Neked jumah ditu lantas gumatat-gumititte ento ane mencanen Ni Kesuna kanti ngemasin mati.
Keto suba upah anak ane mrekak, setata demen mapisuna timpal, sinah muponin pala karma ane tan rahayu.
Kaketus saking :
* Buku Kusumasari III
Rabu, November 11, 2009
Ni Bawang Teken Ni Kesuna
2 komentar:
-
-
mirip cerita bawang merah putih, tapi yang jahat si kesuna alias bawang putih, kok bisa??? :? :?
di jawab ya, terimakasih............
By : Indra
- November 16, 2011 6:21 PM
- bliyanbelog mengatakan...
-
@indra
memang sedikit mirip dengan cerita bawang merah dan bawang putih. kok yang jahat malah bawang putih?, hmmm... mungkin karena dari kata "kesuna" yang terdengar lebih memwakili sifat jelek ketimbang kata "bawang" dlm bhs bali.
- November 18, 2011 8:48 AM
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Friday, July 13, 2012
PLELINTIH WANGSA PANDE
Pengantar
Pada bulan Agustus 2010 penulis berkunjung ke rumah Jro Mangku Pura Pande Dalem Gandemayu, disana penulis sempat berdiskusi mengenai keberadaan pura Pande Dalem Gandemayu. Diskusi berjalan cukup hangat dan panjang serta penuh rasa persaudaraan. Saat itu penulis benar-benar menemukan kepuasan batin tersendiri, karena disamping mendapatkan tambahan pengetahuan tentang “Kepandeyan”, penulis juga diberikan dua buah salinan prasasti. Salah satu salinan prasati tersebut adalah “Plelintihan Wangsa Pande”. Prasasti ini merupakan milik dari Puri Ageng Tulikup, yang disalin atas permintaan Pande Made Sura semeton sakeng Tulikup. Berikut isi lengkap salinan prasasti tersebut.
OM AWIGHNAMASTU NAMA SIDHEM
Iti kaketus indik plelintihan wangsa pande ring bali mustikane plelintihan wangsa pande tusan, sakeng lepita druwe puri ageng tulikup gianyar sangkaning pinunas pande made sura ring banjar pande tulikup gianyar.
Pangaksama ning atus titian majeng ring paduka bhatara sane rumaga aksara suci ongkara, dawning prasangga kadi mangkin nartayang kawentenan pamargan ida sang meraga dewata, dumogi tan kakenain tulah pamidhi, upadrawa saha papa neraka. Malarapan paswecan paduka bhatara sidha ngamangguhin karahajengan, karahayuan, ksantha jagathita rawuhing Santana mwah pratisantana kapungkur wekas.
Maka pangawit indik, tucapa ida bhatara mpu mahadewa utawi mpu witadharma puspatan ida, ngelarang yoga Samadhi ring tanah jawi, sakeng adnyanan yogan ida mijil putra kakalih, sane duhuran mapesengan ida mpu bajrasatwa miwah sane alitan mabhiseka mpu rajakretta dwijendra.
Sane mangkin bawosang ida mpu rajakretta dwijendra tan maren sarahina ngelarang yoga samadhi narcana dewata. Saking kahutaman yogan ida raris ngamijilang putra lanang-lanang tatiga, pinih duur Sang Gagaking, sane manengah Sang Bubuksah, mwah sane pinih alit Sang Brahmawisesa. Ketiga putra puniki taler ngetut pamargin ajine tan maren angelarang yoga Samadhi, sang gagaking nangiang tapa brata ring puncaking giri semeru, ngambekang sasana siwa paksa, sang bubuksah ngelarang tapa brata ring bungkahing giri semeru, ngambekang sasana budha paksa, pungkurang nurunang putra kakalih, sane duhuran mapuspata Mpu girinatha utawi mpu mahameru pesengan idane, mwah sane alitan abhiseka mpu cilimanik. Selantur ipun mpu mahameru makarya gamelan salonding saha katabuhan antuk sang naradatapa, maputra asiki mapesengan mpu bang.
Sane mangkin bawosang pamargan sang brahmawisesa, utawi taler abhiseka Mpu brahmawisesa, ida sarahina ngelarang yoga Samadhi ngastawa ida bhatara ring madyaning gunung brahma nunas panugrahan dumugi sidha pascat ring dharmaning kapandean. Sesampune sowening asowe raris mpu brahmawisesa nunas putra utama ring ida sanghyang pramakawi, saking kahutaman yogan idane medal putra kakalih lanang-lanang, inggih punika sane pingajeng abhiseka mpu brahmawirya mwah sane alitan apasasih mpu gandring magenah ring jagat lelumbang.
Mpu gandring ring jagat lelumbang, pradnyan pisan ring indik dharma kapandean, weruh ring uriping wesi, tan maren akarya sanjata, sangkaning pituduh mpu lohgawe ring ken arok, putran ida bhatara brahma, mahawinan ken arok nunas ring mpu gandring mangda kakaryanang keris sane mawisesa. Nanging sedurung pakerta-samaya pusakane puput, tan pajamunga rawuh sira ken arok, saha ken arok ngantos sang mpu gandring ndewata, sedurung nglepas pramana, wenten runtuh pamastu mpu gandring, yaning keris punika jagi ngepet patining ken arok miwah Santana nira ring jagat singosari wekasan. Sira mpu gandring ngawentenang putra sawiji mapesengan mpu lumbang, pungkurang mpu lumbang nurunang putra sanunggal maparab mpu galuh, raris mpu galuh ngawentenang putra putra asiki maparab mpu gandhu, mpu gandhu ngawerdiang putra sawiji abhiseka mpu jayaguna. Sasampune jagat bali kawawa olih majapahit, mpu jayaguna lunga ka bali malinggih ring gelgel, ngawentenang putra sanunggal mapesengan aji pande, pungkurang aji pande nurunang putra asiki maparab arya pande. Raris arya pande ngawerdiang putra nenem, inggih punika sane pinih duur istri mapesengan pande galuh, selanturnyane lanang-lanang maparab pande bandesa tuwa, pande taman bungbungan, pande sasana tamanbali, pande bang ngaran banjar miwah pande anom. Kadi asapunika katurunang sira pande gandring sane wenten ring balidwipamandala.
Sane mangkin bawosang sira mpu brahma wirya taler ngelarang dharma kapandean, ngastawa ring ida sanghayang parama kawi ngardi kasukertan jagat. Sakeng yoga adnyanan ida ngawetuang putra sawiji abhiseka mpu analageni. Putrane puniki gumanti sampun kawistara ring jagate indik kawiyadyanane ngambeking dharmaning kawikon saha gagelatang kapandean.
Ri kala subhadiwasa mpu analegeni malilacita ring tengahing sagara, dadya ri kanjekan punika medal Kaman idane, kama punika runtuh macemplung ring toyan samudrane raris kamangsa antuk I mina lodra, mawastu mobot ipun I mina lodra, pungkurang embas anak alit maupa manusa nanging masarira naga. Anak alit punika sampun pradnyan saking kantun ri tengahing garbha sang mina lodra, pungkurang saksana tangkil ring ajine sira mpu analageni, nunas panugrahan kahuripan. Irika raris wenten sabeh wacanan mpu analageni ring okane, kaicen okane pesengan mpu angganjali, miwah panugrahan mangde mpu angganjali pinaka pramana ning suksma sakaluiring sanjata keris mwang tombak. Punika sane mahawinan pramana ning keris mwang tumbak marupa naga utawi lelipi.
Mpu analaegeni malih ngelarang yoga Samadhi tur ngawerdiang putra sanunggal aparinama mpu suntiwana, pandhita paramartha, wedha paraga, tan maren ngawi kasukertan bhuawana sarahina-rahina, ngelarang tapa brata ring agra ning gunung wesi.
Mpu suntiwana pungkurang ngawentenang putra tatiga, inggih punika sane pinih duhur mapesengan mpu brahmaraja, sane manengah mpu galuh, sane pinih alit mpu siwa saguna.
Mpu brahmaraja, nangiang yoga Samadhi ring gunung di hyang nghamolihang panugrahan angandring mwang amande galuh saking paswecan ida bhatara brahma.
Duk sira patih madu ring Madura ngelaksanayang karya pitra yadnya majeng ring kawitan dane, mpu brahmaraja sane katuhur muput sopacara ning yadnya punika mahawinan sidha labda karya, mabukti antuk sahananing sane katakenin olih ki patih madu, minakadi upakara laying-layang,watu, wit taru sane mentik irika nyantenang yadnyan dane patih madu sidha karya tur katerima olih kawitan dane. Punika mahawinan angob jadmane ring kawiyadnyanan mpu brahmaraja tur sangkaning labda karyane punika sang pandita kajanaloka mapesengan bhagawan pandhya mpu bhumi shakti.
Sesampune muput karya ring Madura, mpu brahmaraja, mpu brahmaraja lunga ke asrama aksobya, linggih ida danghyang Buddha, sedek ring margi kapanggih pangangon sedeng sedih kingkin dawning sarana sane anggen ipun ngangon punika pegat, irika raris ipun nunas maswecan mpu brahmaraja mangda sarana punika sida becik kajati mula. Sangkaning kawisesan sang mpu, sida kadi pinunas I pengangon, mawali malih buka kajati mula sarana sane anggen ipun ngangonang buron padruwen ipune. Sesampune puput sahurah arih kairing olih I pengangon, ngeraris mpu brahmaraja jumujug ring asrama aksobya magenurasa ring danghyang Buddha, mawosang indik kadyatmikan, kalepasan, dharmaning kapandean. Irika raris mpu brahmaraja kaicen slah sinunggil putrin danghyang Buddha sane mapesengan dewi mretatma, tan asowe kalaksanayang upakara widhi widana pakeran kambe ring asrama kayumanis wawidangan jagat Madura. Saking patemon puniki, mpu brahmaraja nurunang putra kakalih lanang istri, sane lanang mapesengan brahmana srare shakti miwah sane alitan apuspata diyah kencanawati. Para putra punika kaicen simsim mahutama, brahmana rare shakti polih simsin sane mawasta si manic bang, asapunika taler diyah kencanawati polih ali-ali mawasta si ratna cempaka. Nanging simsim sane kalugraha ring diyah kencanawati kaambil olih brahmana rare shakti, mawinan sangat sungsut kayun diyah kencanawati, sigra raris aninggal asrama kayumanis nyujur ngungsi gunung rangga kusuma. Ring madya ning gunung rangga kusuma diyah kencanawati nangiang tapa brata nunas panugrahan hyang adhikusuma, ri sajeroning atapa Samadhi wenten sabdamantra saking sanghyang mahadewa sane aparahyangan ring tohlangkir, mangda diyah kencanawati ngaturang ayah ring besakih. Sesampune ngelepas tapa brata, sigra diyah kencanawati nyujur jagat bali, tan pantara rawuh ring besakih, irika raris ngayah ring ida bhatara, magentos pesengan manadi diyah kulputih, kasarengin olih ki pregu suweta.
Bawosang sane mangkin sang brahmana rare shakti, banget sungsut kayune dawning katinggalan antuk diyah kencanawati, irika raris sang brahmana rare sakti ngelarang yoga mahima, saking payogane punika sinah makanten sinah makanten kawentenan diyah kencanawati ngayah ring besakih, tur sampun dados diyah kulputih. Sesampune puput mayoga mahima, digelis sang brahmana rare shakti nyujur jagat bali praya ngungsi besakih. Ring tengahing margi
Posted by Sira Pande at Friday, July 13, 2012 0 comments Links to this post
Labels: Plelintihan Wangsa Pande
Wednesday, August 31, 2011
Prasasti Pande Bang "Puput"
36. apan tan ana parabot, ya etun ing kinon pun sengguhuangunculana pun kebat, tur lunatana pun sengguhukon unggiha pun pande kebat de sang amawa bhumi, tan wihang pwa sira kinonkon. ya etun ing ki pande kebat muwah anggawe prabot manusa genep. mangkana kaprastawaniya nguni, sapratisantanan ki pande bali. etun ing kadi kita pratisantana kabeh, den yatna-yatna ring ulah, apan wekas ing malawas, didiniyan nora kasalimur. santanan ingulun apan kadung panjang, maran kita tyaksa lawan pidartaniya, waneh rengeniya malih, kalingan ing pande jawa, nga. ring usana, du king kari jawa daha nagara. ana ta brahmana kakalih, abiseka bubuksah lan gagak aking, rumaga siwa lawan budha. sira mpu rajakerta, anerahang sira mpu gandring, asantana pwa ring katang lumbang, amerahang sira mpu siwa siwa saguna, uni du king kawa, asuta sira malala cangkrong. sira mpu siwa saguna tumutur lungahang bali rajya, asrama pwa sira ring tusan, nga. kentel gumi. pira ta kunang lawas ira maring bali rajya, pareng tumut sapara arya ing kuna, sang maka punggawa bali. sawusan rundahe ring bali rajya, sabrastane sri aji bedahulu, den ira patih gajah mada nguni. sapanungkule sira arya pasung grigis, kena pinanjara oyeng tengkulak, irika pwa sira mpu siwa saguna tumurun datengeng bali, papareng lawan arya ing kuna. uwus mangkana tumuli tumurun sri aji kresna kepakisan, jumeneng maring samprangan. mangkana gatin ikang carita. yan pira kunang lawas ira sira mpu siwa saguna maring nagara rajya bali, maring tusan, anuwuhaken sira santana, apuspata sira arya kapandeyan. kunang arya kapandeyan malar pwa sira asuta jalu paripurna akakasih pwa sira lurah kapandeyan. kunang pwa sira lurah kapandeyan, asantana pwa sira 1. ki pande tusan, 2. ki pande tonja, 3. ki pande jeruk, 4. ki pande banjar ambengan, 5. ki pande menanga. manak-gumanak, makarambeyan kabeh, akeh tang para pande, lunimbak ing pulo bali, apan sampun karatista maring para santana ira kang maka manggalanin, tan waneh pwa kita ki pande tusan. mangkana kapradartaniya, kang sinengguh pande jawa, to sing brahmana pwa sira, mpu siwa saguna tegese, dudu pande to sing mpu sandang suwungan muwah mpu buhung-buhungan muwah pande bali tanah legit. jatine sira pande jawa. mangkana kaweruhanta kita sawatek ing kita sinangguh wangsa nyuwung.
37. iti kaweruhakena pratisantanan i pande bang, rumuhun duk mpu buhung-buhungan awerdhi santana, mijil saking kapurusan, uwus aparab patih bali sira. i patih bali masantana wesya gunung nangka. wesya gunung nagka masantana pande bang. i pande bang masantana 2 diri, i pande sakti lan i pande bagus. i pande bang prenahe mapekak ring i patih bali. weruh ring japa mantra, ring puja muwah sloka sruti, tatwadyatmika, kamoksan tur mawa panugrahan paduka bhatara hyang brahma, nga. puspata purana, unggwan ing pahider-ideran, pustaka japa puja sruti, pustaka gong gending pangkur muwah gong gending sinom, maka miwah wirama sahing solas. ika ne manggenang dangu katekeng mangke, karanan ing pamatolan, sawane maeteh-eteh ngungkab ulon, kadi panglekadaniya. muwang kranan ing ana panyuwungan, rah i patih bali, weruh ring marga kasuniyan. mawit kranan ing ana pedel, patulanganiya napak ring pratiwi tur putus malih ring pratiwi. kaweruhakena muwah, pangangeniya ki pande bang, 3 soroh, telung pasalinan, nga. nista, madya, utama. yan utama, nga. padmasana. ya madya, nga. bade petak. yan nista, nga. ligasana. ratuaniya ancur, sarwa petak. kalan ing angurung watangan ring pahumahan, ider-ider petak, rurub solas sami petak, laluhur petak.
puput.
dikutip dari :
prasasti pande bang
sumber : gedong kirtya no. 4821
druwen : puri ngurah, sibang kaja, abiansemal, badung
Posted by Sira Pande at Wednesday, August 31, 2011 0 comments Links to this post
Friday, August 26, 2011
Prasasti Pande Bang 34-35
34.antarlina bhatara maring tan katon, irika ta ni kaywan teges, yaya kagebug ikang manah, tan kena ingandegang, pinangku pwa sira sang apekik, tur ingaras-ngaras, apan suniya sepi, tan ana ingibdang manah, adawa yan caritakena polah ing sang wawu rinuwang ing salulut, atakera asing suket rejung. gelis ikang tatwa carita, yan pira kunang lawas ira atemu tangan, awor saraga riwekasan asuta pwa sira laki bi, kang laki ingaran i nangatewel, kang istri ingaran nil uh nangka. wekasan riwus wayah pwa tuwuh ira, mangpng ring kayowan, neher rinangkubaken somah lawan sanak, apan buncing pwa wijil sira nguni, muwah salawaase pwa sira akuren saib, wekasan ana suta pwa sira inaran i teges, muwwah ki teges, wekasan asuta pwa ya inaran ki jati, muwah ki jati nular atmaja, ya inaran i kaywan. kunang i kaywan anuwuhana wija i abasan. muwah ki abasan nalar asuta, anama ki tampwagan, i tampwagan adruwe pyanak anama i pangalasan. muwah i pangalasan asuta aran ki pangawasan. ki pangawasan nalar aputra anama i abyannangka. ya ika prasida anumubaken wangsan ira sowang-sowang. kukuh ngamangehan kawangsaniya, ya ta prasama siunangguh bandesa bali araniya, nging pada uwus kinanugrahan pwa sira ri kala kapejahaniya, wenang ta sira maprebeya mageseng, mamanah toya, menek uncal, madasar bade, maguling babangkit, wenang matatakan baha. ri kala uripniya, wenang makahyangan panti. mangkana panugrahan ira paduka bhatara brahma, ri sawatek ing pratisanatan katewel, prasida sinanggeh bandea bali pwa sira kabeh. ri wekas ing wekas, pada sah pwa sira, angungsi dik desa-desa, ana angungsi maring nyalyan, ana ngungsi maring getakan, akwehniya ana ngungsi maring kuramas, medahan, mider pwa sira maring desa-desa, apan ya pada wredhi santanan. mangkana wastu wayaniya, didiniya santanan ingulun mangke, pada weruha lawan kadang makadine nora kadang, apan makweh adak-adakan ira paduka bhatara brahma, wenang yawa-yawakena, apan akweh tang pungkusan, mamper-imper kulawan santanan ingulun, ana olih ing paradesa, ana amet saking wadu, ya wenang den pratyaksakena. mangkana kangetakena, marapwan tan kasalimur. rengenta malih tang tatwa, cinarita ingati ta sira paduka bhatara brahma, agawaya manusa kamitaniya, antuk ing tanah legit, kinepel-kepel, inulet-ulet, tan asuwe, andadi manusa salaki bi wetning kasidyadnyanan ira paduka bhatara.
35. dadi mahabang rupan ira manusa, apan katikanan den ing kasidyan adnyanan ira bhatara, ya etun tumuli ingaranan ki pande bali. ndya etun ing apungkusan pande, apan sira waged amet gagaduhan amalu wesi, alandesan pupu, weruh anggawe sarwa lalandep mwang anggawe saprabot ing manusaa loka, apaniyan waged, ya etun ing inaran ki pande bang bali. mangkana katatwan ika, anging dudu apande bang kawitanta, it is ira mpu sandang suwungan mwang mpu buhung-buhungan, maka lalangitan santanan ingsun kabeh, teges ira pande bang ika. tuhu totos ing tanah legit ika ing kuma. nahan kaprastawaniya. tumutur ikang carita muwah, salami lamine sira pande bang bali, angaduh gagaman ing apande wesi, ri wekasan awredi pwa sira santana, tan ipal-ipal, turun tumurun, malar pwa tang prati santana, angaduh ing gagaman sang kawitan, amande wesi, terus tumus katekeng wekas-wekas, sapungkusan ki pande bang. kunang muwah nimitaniya, rikala kapejahaniya, tan kayogya matirtha ring brahmana, apan ya atisayeng makumel parikramaniya, wangkayaniya, tan kawenang tinanem ring pratiwi, kayogyaniya ring bungkah ing taru-taru, sumandangakena, rinubungana don ing sarwa sekar merik. prapta kang paksi gagak, amangan ikang sawa, ya awana ira mulih ing ayatana. mangkana kalingan ika. marwan ing nora atirtha ring brahmana, tegese sira sudra janma ngaran, angaduh sagaman amalu wesi. mangkana kalingan ika, ri wekasan, ana santanan ira, pratakan ing aran, kang rumuhun, anama bang sutawan, masantana ingaran ta sira bang wirya. kunang sira bang wirya, neher santana anama sira bang kalung. muwah sira bang kalung, neher santana anama sira bang sangging. muwah sira bang sangging, malar pwa sira asantana ingaran pwa ta ya i pande kebat. kunang pwa sira ki pande kebat, olih agocehan lawan ki sengguhu, to sing bhujangga, kena kawawadulin dene ki sengguhu, sinangguhaken amati-mati, apan sira anggawe lalandep, kroda sang amawa bhumi, ya etun ing kinarangkengan olih sang amawa bhumi. sira ki pande kebat, alama pwa sira den ira ring madya karangkeng, annuli ana karyan ira sang amawa bhumi, ring bali rajya, tan ana anggen amati-mati sato mwang sarwa manuk, katekeng sarwa mina mwang katekeng saprabot ing manusa kurang, awetu eling pwa sira sang amawa bhumi lawwan punang pande kebat, kari maring karangkeng, kang kapisuna den ing ki sengguhu, maka wurungan ing mangun karya dalem.
Posted by Sira Pande at Friday, August 26, 2011 0 comments Links to this post
Friday, August 19, 2011
Prasasti Pande Bang 32-33
32. lingen muwah saprati-santanan ira ki pande sakti, ki pande bagus, sang angalih unggwan maring bumi abyan base, uwus pada umantaya sadaya, tan sipi pada kawredyan ing pratisantan ira kabeh, tan ipal-ipal, ndah sakarambeyan, asanak amisan, aming ro, aping tiga, aping pat, acanggah, acarang, apencer muwah ahijengan, tan sah pada manggeh anyungsung kahyangan ira, marin panti, pepek sapangacin ing puja walin bhatara, manut kadi ling ning titi gagaduhan, piyagem, angisti paduka bhatara kasuhun. makadi tan kurangan para karma, urip urip katekan ing patiniya, apan pada umenget kalawan kawangan ira, piwekas sang karamarana, ya etun ing pada amangguh ing parikrama lawan muwah manggeh pwa sira, anangaken maka pangadyayan, saka purohita, sumbu, jan banggul ring kahyangan, makadi aneguhi kawangsan ira kabeh, turun tumurun kaprabaliyan ira. iki wangsa panyuwung, ana ring abyan base. mangkana kramaniya nguni, etun ing tinewaken mangke. manggeh. apan inguni nguni inawe tular, mangkana po kita kabeh, saprati santana nywung, aja angimpasin kaya linging titi gagaduhan, kraman ing anyuwung kahyangan, yadyapin katekeng pari kraman ing kapejahan, muwang urip, aja ngimpasin. kunang ya angladi sasana kawangsan, tan wun kena sodan ira paduka bhatara kasuhun lawan kena brahmatyan ing sang kawitan ira nguni, poma, 3. aja lali, tutur tutu raja lupa. nihan kacaritaniya sang awangsa nyuwung ring bumi abyan base.
ling sang kawitan ira nguni, apa ta lwirniya nihan, kamung santanan ingulun kabeh, awatek ikang sinangguh wangsa panyuwungan, rengwakena iki carita muwah, maran pwa kita pada tyaksa, lawan pidartaniya, makadi nora kasalimur lawan kula wangsanta delaha, apan wekas ing malawas, pada adoh dohan unggwan, ya etun ing sopana kita pada weruha, apan tangeh pwa sira paduka bhatara brahma, angadaken manusa loka. kunang praisantanae sira imabang, sang apanenggah cameng, uni sang as asana ring camenggawon, maka nguni sapratisantanae sira arya bambang, angalih maring sukawati. yadyapin sapratisantane sira arya patih bayung, sang as asana maring desa klungkung.
33.nguniweh sapratisantane siraarya abyan nguni, sang angakih maring desa abyansemal. sira ta prasama amawa kaliliran, panugrahan paduka bhatara kasuhun ri kala kapejahaniya. kajatyaniya tunggal pangadake de bhatara nguni, nga. apan sira sadaya katekeng kita, ya sinangguh akawitan tunggal, nga. ndyata, apan terah ira sang mpu catur sanak, kang apanengah sira mpu bang tawang, sang mpu pandya bang, sira sang mpu sandang suwungan, sia sang mpu buhung-buhungan, titis irra bhatara ring usana. tunggal pawijilan aran, potraken ira de mpu brahma wangsa, kaputra de mpu brahma kapandeyan ring nguni.mangkana kapidartaniya, uwus munggwing pratisantana prasanti. kaweruhakena kita kabeh muwah, maran pwa kita deb tyakas ring kadatwaniya waneh, apan akweh sahimper lawan pungkusanta, sinangguh awangsa pande, yadyapin awangsa bang, maran kita nora kaslimur. sakena talingan ing pangrenga, nihan uni ring asit kala paduka bhatara brahma ayoga, umetu manusa jalwistri, tan pira kweh tang manusa loka, awasana ana ginjal sawiji, tan ana pasomahaniya, kurang jalu, apan ta sira kari sawiji, atisaya manastapa ring manah lawan atungtung irang, ya dumah ta sira, tan sah umiring lampah bhatara saparan-paran. uni kalan ira bhatara brahma, umahas waneng wana ukir, awasana katemu tuwed nangka, araryan bhatara ingkana, rajwa matur ikang pawestri. “pakulun paduka bhatara, kapengin patik bhatara, atumon ikang tuwed nangka iki, singgih yan pindan ing yoga, rena paduka bhatara, ayogakena, marapwan ikang tuwed dinadenaken manusa, maka swami yan patik bhatara”. ling bhatara “sigra manusa, yan mangkana, ana pwa piteket ingulun wetning tegase kita sakeng karahasyan, wastu 3 siga, anama nil uh kaywan teges”. anembah ta pwa sira, tan asuwe pwa ta sira bhatara, etun ing tuwed nangka atemahan manusa lanang, paripurna apekik ring rupa, tulya nanmata angawatara.
Posted by Sira Pande at Friday, August 19, 2011 0 comments Links to this post
Monday, August 8, 2011
Prasasti Pande Bang 30-31
30. Yan waruju, laki, maguling babangkit ategen. Muwah yan wijile ketutan laki, maguling babangkit, ategen manuwun. Tekwan muwah yan ing wadu paling wayah, maguling babangkit pangateh, manyangkil manyuwun. Yan nengah wadu, maguling babangkit manyuwun. Yan ing nyoman, wadu, maguling babangkit manyuwun. Yan ing ketutan wadu, maguling babangkit, manyangkil mayuwun. Mangkane kramane. Muwah tingkah ing pangantenan, babanteniya, nga. Barebwan, masuci maguling, madanan 7, masasayut pangambeyan, pras panyeneng, ajuman 1 katur ring pura panti. Haris ngabakti ngampak sangku. Muwah babanten pahumahan, nga. Lwirniya babanten pasaren, suci asoroh, mapalagembal, masayut pangambeyan, pras panyeneng, ajengan 1. Muwah banten munggah ka sanggar, suci asoroh sowing-sowang, ajengan 1 sowang-sowang. Muwah babanten ka pulu, nga. Suci asoroh mapalagembal, masayut pangambeyan, pras panyeneng, baywan abayuh, mwah urutan iwel mawadah paso. Mwah babanten kajinenge, suci asoroh. Mwah babanten ka pawon, suci asoroh. Malih babanten munggwing taretapane, masanggah dadariyan, malamak, masampyan, mabanten nasi kuning iwak sarin taluh, ajuman putih kuning maiwak kacang-kacang, sawur taluh. Mangkana karma ing kahuripan. Nihan malih ri kala mrateka sawa, ngaben, manyanin, puput ngaskara ring panti, bakaran 1 tanding, kawisan 1 kawis, karangan a karang, sasanganan lalawuh pada 1, malih nasi pangkonan 2 pangkon, mangka ring gedong sinapa muwah munggah ring gedong wanehan, ajuman pada 1 tanding, pada masanganan lalawuh. Nihan muwah bras pangrekayan nga. 6 wakul, ne sawakul dadi pangulu, mabras catur, pisang 2 ijas, klapa 1, taluh 1. Wakule sane 5 pada mabras akulak-akulak, pada madaging beras mawadah kojong, ya, nga. Pangrekyan, lwirniya, barak akojong, putih akojong, kuning akojong, brumbun akojong. Malih beras sokan 3 sok madaging 11 kulak suwang, matumpuk ika, maka 3 sok, sane pilih luhur kaya tingkah ing sasantun, klap 1 taluh 1, gula abungkul, basa-basa akaputan.
31. Malih daksina 2 maberas acehang 1, maberas acatu 1, maduluran pras panyeneng, canang, cegceg, kakecera 108. Malih suci 1 peras penyeneng 1, canang aled sibuh 2. Malih banten pamaheg 3 dulang, saha iwak selem kapir, maruntutan peras panyeneng 1, dananan 3, nasi pangkonan 2 pangkonan, kawisan 2 kawis, madatengan 11. Malih kawisan 1 kawis, pangkonan 1 pangkon. Mangkana kraman ing upakara. Yan sampun uwusan ngaskara, irika raris angupedesa, nga. Tatakan watangane bedeg sudamala. Malih canang pangreka 11 tanding sami warna petak. Ajuman putih kuning maiwak sarin ing antiga. Malih oton ing sawa, magenah tebenan watangane, lwirniya: sega pangkonan 2 pangkon, kawis 2, sasayut pangambeyan, pras panyeneng, ajuman. Yan sampun wus inatab, wenang tineragakena olih prasanakan, makadi pratisantana. Mangkana kramaniya, mapala bora sungsut sang hyang pitara, mulih ing karang wayah. Nihan babanten pangiriman, nga. Pamehag 2, putih 1, kuning 1. Kang kuning maiwak selem, kang putih maiwak kapir, muwah pujungan 11 tanding, sega pangkonan 2 pangkon, kawisan 1 kawis. Datengan 11 tanding maruntutan kawisan 1 kawis. Muwah canang pangrekayan 11 tanding, nanging sekar sarwa petak. Mangkana pratingkah kramann ing pati ring angirim. Wantunakena tekang karma muwah, tata kari urip, ri temu ikang carita. Yan wahu ngarbini, kayogyaniya magedong-gedongan, masorohan guling babangkit asoroh, masuci asoroh, mapulagembal. Malih rikala anyanyolongin, babanteniya, bayuhan 3 warna, bang, petak, ireng, iwakniya manuk. Rupan ing bayuhan, tumpeng 1, ajuman 1, peras panyeneng mapanyolongan. Nihan muwah babanten nyambutin, kayogyaniya masorohan asoroh, mababangkit matah, muwah babanten pasaren asoroh, guling pamapag 1. Nihan malih babanten babakulan, nga. Tingkah ing sasantun maberas acatu, pisang 2 ijas, nyuh 1, taluh 1, saha artha 233, lawe satukel. Malih babanten babakulan, nga. Sasayut pangambeyan, peras panyeneng, ajuman, saha jarimpen, anut ring dina pancawara, u 5, pa 9, pwa 7, wa 4, ka 8, anut urip jarimpeniya. Mangkana kayogya. Telas tingkah ing upakara urip katekeng mati, saprasaida sinangguh sapratisanan ira sira ki pande bang.
Posted by Sira Pande at Monday, August 08, 2011 0 comments Links to this post
Subscribe to: Posts (Atom)


text:
Welcome to Stiti Dharma Online Guestbook. You can comment to our site as you want. Hope it is a usefull comment not spam. Thanks!
343 thoughts on “Guestbook”
-
201
Om Swastiastu,
Rahajeng ratu sulinggih sane wangiang titiyang, titiyang nunas pekuluh, seantukan titiang wenten keraguan kidik,
titiyang mekayunan jagi ngelinggihang merajan ring lantai dua seantukan genah tityang cukpek yening ngelinggihan merajan ring bawah. Nanging sane jagi tunasang tityang ring ratu sulinggih indik uger uger sane patut tityang margiang yening titiyang jadi nelinggihang merajan nike ring lantai dua.
Semalih ipun genah tityang niki selat tembok sareng pura desa (tri kayangan) napi sane patut tityang margiang mangde karang titiyang nenten kebrebehan tur becik.
inggih Ratu sulinggih sane wangiang tityang asapunika pinunas tiyang, mogi I Ratu suweca mapaice peneduh.
Sedurung sineb tityang, tityang nunas geng rene sinampura yening wenten hatur tiyang sane iwang tur ten menggah ring kayun.
sinem tityang antuk parama santhi.
Om Santhi Santhi Santhi. Om
-
202
There are some attentiongrabbing points in time in this article but I dont know if I see all of them heart to heart. There may be some validity however I will take maintain opinion until I look into it further. Good article , thanks and we would like extra! Added to FeedBurner as properly ebgfdfeadada